11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

  บริษัทฯได้ว่าจ้างบริษัท ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้ตรวจสอบบัญชี
  โดยผู้สอบบัญชีได้ตรวจสอบงบการเงินรวมและงบการเงินเฉพาะบริษัทสำหรับปีสิ้นสุดวันที่ 31
  ธันวาคม พ.ศ. 2553 และแสดงความเห็นอย่างไม่มีเงื่อนไขว่า
  งบการเงินรวมและงบการเงินเฉพาะบริษัท
  แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม พ.ศ. 2553 และ
  พ.ศ. 2552 ผลการดำเนินงานรวมและผลการดำเนินงานเฉพาะบริษัท
  และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกันของแต่ละปีของบริษัทฯและบริษัทย่อย
  และของเฉพาะบริษัทฯตามลำดับ
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.1.2 ตารางสรุปงบการเงินรวม

สรุปงบดุลรวม

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2553      2552      2551

  สินทรัพย์                                                          

  สินทรัพย์หมุนเวียน                                                   

  เงินสดและรายการเทียบเท่าเงินสด                  386.5     279.4     291.0

  เงินลงทุนชั่วคราว                               18.4      18.2      69.6

  ลูกหนี้และตั๋วเงินรับการค้า – สุทธิ                   1,332.7   1,115.7   1,007.3

  สินค้าคงเหลือ-สุทธิ                              1,007.6   948.3     800.7

  สินทรัพย์หมุนเวียนอื่น                             97.3      65.1      56.1

  รวมสินทรัพย์หมุนเวียน                            2,842.5   2,426.7   2,224.7

                                                                  

  สินทรัพย์ไม่หมุนเวียน                                                 

  เงินลงทุนระยะยาว                              454.2     444.6     491.5

  ที่ดิน อาคารและอุปกรณ์ – สุทธิ                     5,043.9   4,693.2   4,596.7

  สินทรัพย์ไม่มีตัวตน – สุทธิ                         68.9      70.2      45.6

  สินทรัพย์ภาษีเงินได้รอการตัดบัญชี                    22.4      22.4      40.1

  สินทรัพย์ไม่หมุนเวียนอื่น – สุทธิ                     79.8      63.4      53.3

  รวมสินทรัพย์ไม่หมุนเวียน                          5,669.2   5,293.8   5,227.2

  รวมสินทรัพย์                                   8,511.7   7,720.5   7,451.9

                                                                  

  หนี้สินและส่วนของผู้ถือหุ้น                                              

  หนี้สินหมุนเวียน                                                     

  เงินกู้ยืมระยะสั้น                                0.0       181.3     210.4

  เจ้าหนี้การค้า                                  998.8     842.6     632.5

  เงินกู้ยืมระยะยาวที่ถึงกำหนดชำระภายในหนึ่งปี          335.9     258.7     145.3

  ค่าใช้จ่ายค้างจ่าย                               144.8     120.7     91.5

  หนี้สินหมุนเวียนอื่น                               267.0     152.6     409.8

  รวมหนี้สินหมุนเวียน                              1,746.5   1,555.9   1,489.5

                                                                  

  หนี้สินไม่หมุนเวียน                                                   

  เงินกู้ยืมระยะยาว                               1,352.2   921.7     659.0

  หนี้สินไม่หมุนเวียนอื่น                             208.3     223.9     244.7

  รวมหนี้สินไม่หมุนเวียน                            1,560.5   1,145.6   903.7

  รวมหนี้สิน                                     3,307.0   2,701.5   2,393.2
  ------------------------------------------- --------- --------- ---------

สรุปงบดุลรวม (ต่อ)

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2553      2552      2551

  ส่วนของผู้ถือหุ้น                                                     

  ทุนเรือนหุ้น                                    2,709.9   2,709.9   2,709.9

  ผลกำไรที่ยังไม่เกิดขึ้นจริง                         1,005.1   1,032.4   1,083.9

  กำไรสะสม                                    1,283.1   1,050.0   1,015.5

  อื่นๆ                                         (49.2)    (20.9)    (14.3)

  รวมส่วนของผู้ถือหุ้นบริษัทใหญ่                       4,948.9   4,771.4   4,795.0

  ส่วนของผู้ถือหุ้นส่วนน้อย                           255.8     247.6     263.7

  รวมส่วนของผู้ถือหุ้น                              5,204.7   5,019.0   5,058.7

  รวมหนี้สินและส่วนของผู้ถือหุ้น                       8,511.7   7,720.5   7,451.9
  ------------------------------------------- --------- --------- ---------

สรุปงบกำไรขาดทุนรวม

สำหรับปี สิ้นสุดวันที่ 31 ธันวาคม

  --------------------------------------------------- ----------- ----------- -----------
  หน่วย : ล้านบาท                                                               

                                                      2553        2552        2551

                                                                              

  รายได้จากการขายและงานรับจ้าง                           6,859.7     5,456.6     5,777.7

  ต้นทุนขายและงานรับจ้าง                                  (5,413.4)   (4,313.7)   (4,563.5)

  กำไรขั้นต้น                                            1,446.3     1,142.9     1,214.2

  รายได้อื่น                                             102.8       44.9        55.0

  ค่าใช้จ่ายในการขายและบริหาร                             (1,079.6)   (955.2)     (928.5)

  ค่าตอบแทนกรรมการและผู้บริหาร                            (89.8)      (72.3)      (76.4)

  กำไร(ขาดทุน)จากการแลกเปลี่ยนเงินตราต่างประเทศ – สุทธิ      (7.1)       9.0         (50.6)

  ค่าใช้จ่ายอื่น                                           (5.7)       (2.9)       (14.7)

  กำไรจากการดำเนินงาน                                  366.9       166.4       199.0

  ส่วนแบ่งกำไร(ขาดทุน)จากเงินลงทุนในบริษัทร่วมและกิจการร่วมค้า   17.5        (28.7)      2.0

  กำไรก่อนต้นทุนทางการเงินและภาษีเงินได้                     384.4       137.7       201.0

  ต้นทุนทางการเงิน                                       (65.8)      (52.0)      (34.7)

  กำไรก่อนภาษีเงินได้                                     318.6       85.7        166.3

  ภาษีเงินได้                                            (58.1)      (37.4)      (31.7)

  กำไรสุทธิสำหรับปี                                       260.5       48.3        134.6

  การแบ่งปันส่วนกำไร :                                                           

  ส่วนที่เป็นของผู้ถือหุ้นบริษัทใหญ่                              268.0       57.8        98.2

  ส่วนที่เป็นของผู้ถือหุ้นส่วนน้อย                               (7.5)       (9.5)       36.4

                                                                              

  กำไรต่อหุ้นส่วนที่เป็นของบริษัทใหญ่                                                   

  กำไรต่อหุ้นขั้นพื้นฐาน (บาท)                               0.99        0.21        0.36
  --------------------------------------------------- ----------- ----------- -----------

สรุปงบกระแสเงินสดจากงบการเงินรวม

สำหรับปี สิ้นสุดวันที่ 31 ธันวาคม

  --------------------------------------------------- --------- --------- ---------
  หน่วย : ล้านบาท                                                           

                                                      2553      2552      2551

  กำไรสุทธิก่อนภาษีเงินได้สำหรับปี                            318.6     85.7      166.3

  ปรับกระทบกำไรสุทธิเป็นเงินสดรับ(จ่าย)จากการดำเนินงาน                            

  ค่าเสื่อมราคาและค่าตัดจำหน่าย                             506.1     459.6     405.6

  ตัดจ่ายสินทรัพย์จากเหตุการณ์เพลิงไหม้                        196.7     0.0       0.0

  (กำไร)ขาดทุนจากการด้อยค่าและการจำหน่ายสินทรัพย์ถาวร        (5.6)     (3.5)     (2.7)

  (กำไร)ขาดทุนจากอัตราแลกเปลี่ยน                          5.3       (3.7)     48.2

  ดอกเบี้ยรับ                                            (2.2)     (5.4)     (5.5)

  ส่วนแบ่ง(กำไร)ขาดทุนจากเงินลงทุนในบริษัทร่วมและกิจการร่วมค้า   (17.5)    28.7      (2.0)

  รายได้เงินปันผลจากเงินลงทุนอื่น                            (5.2)     (6.8)     (7.2)

  ต้นทุนทางการเงิน                                       65.8      52.0      34.7

  อื่นๆ                                                 (1.8)     2.7       6.9

  การเปลี่ยนแปลงของสินทรัพย์และหนี้สินดำเนินงาน                                    

  สินทรัพย์ดำเนินงาน(เพิ่มขึ้น)ลดลง                                               

  ลูกหนี้และตั๋วเงินรับการค้าและลูกหนี้กิจการที่เกี่ยวข้องกัน           (276.2)   (109.1)   107.7

  สินค้าคงเหลือ                                          (287.3)   (149.0)   (78.4)

  อื่นๆ                                                 (73.4)    (27.6)    (24.9)

  หนี้สินดำเนินงานเพิ่มขึ้น(ลดลง)                                                 

  เจ้าหนี้การค้า                                          251.3     215.5     (185.7)

  อื่นๆ                                                 83.6      12.4      (40.8)

  กระแสเงินสดจากกิจกรรมดำเนินงาน                         758.2     551.5     422.2

  จ่ายดอกเบี้ย                                           (63.9)    (51.7)    (34.7)

  จ่ายภาษีเงินได้                                         (70.1)    (16.7)    (36.8)

  เงินสดสุทธิได้มาจากกิจกรรมดำเนินงาน                       624.2     483.1     350.7
  --------------------------------------------------- --------- --------- ---------

สรุปงบกระแสเงินสดจากงบการเงินรวม

สำหรับปี สิ้นสุดวันที่ 31 ธันวาคม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2553   | 2552   | 2551   |
+------------------------------------------+--------+--------+--------+
| กระแสเงินสดจากกิจกรรมลงทุน                  |        |        |        |
+------------------------------------------+--------+--------+--------+
| เงินสดจ่ายเพื่อเงินลงทุนชั่วคราว                 | (2.1)  | (5.1)  | (53.6) |
+------------------------------------------+--------+--------+--------+
| เงินสดจ่ายเพื่อซื้อสินทรัพย์ถาวรและสินทรัพย์ไม่มีตัวตน  | (      | (      | (      |
|                                          | 854.8) | 841.9) | 782.0) |
+------------------------------------------+--------+--------+--------+
| เงินสดรับจากเงินลงทุนชั่วคราว                  | 2.0    | 56.5   | 30.3   |
+------------------------------------------+--------+--------+--------+
| เงินสดรับจากการเลิกบริษัทร่วม                  | 0.5    | 0.0    | 0.0    |
+------------------------------------------+--------+--------+--------+
| เงินสดรับจากการจำหน่ายสินทรัพย์ถาวร            | 24.8   | 14.4   | 23.9   |
+------------------------------------------+--------+--------+--------+
| ดอกเบี้ยรับ                                 | 3.2    | 4.9    | 5.2    |
+------------------------------------------+--------+--------+--------+
| เงินปันผลรับจากเงินลงทุนในเงินลงทุนระยะยาว      | 26.9   | 22.4   | 35.7   |
+------------------------------------------+--------+--------+--------+
| เงินสดสุทธิใช้ไปในกิจกรรมลงทุน                 | (      | (      | (      |
|                                          | 799.5) | 748.8) | 740.5) |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| กระแสเงินสดจากกิจกรรมจัดหาเงิน               |        |        |        |
+------------------------------------------+--------+--------+--------+
| เงินกู้ยืมระยะสั้นจากธนาคารเพิ่มขึ้น (ลดลง)        | (      | (23.9) | 195.4  |
|                                          | 123.8) |        |        |
+------------------------------------------+--------+--------+--------+
| เงินสดรับจากเงินกู้ยืมระยะยาว                  | 768.0  | 532.6  | 459.0  |
+------------------------------------------+--------+--------+--------+
| เงินจ่ายคืนเงินกู้ยืมระยะยาว                    | (      | (      | (94.6) |
|                                          | 259.9) | 154.6) |        |
+------------------------------------------+--------+--------+--------+
| เงินปันผลจ่าย                               | (      | (      | (      |
|                                          | 103.7) | 107.8) | 154.3) |
+------------------------------------------+--------+--------+--------+
| อื่นๆ                                      | 2.6    | 7.8    | (0.3)  |
+------------------------------------------+--------+--------+--------+
| เงินสดสุทธิได้มา(ใช้ไป)ในกิจกรรมจัดหาเงิน        | 283.2  | 254.1  | 405.2  |
+------------------------------------------+--------+--------+--------+
| เงินสดและรายการเทียบเท่าเงินสดเพิ่มขึ้น (ลดลง)   | 107.9  | (11.6) | 15.4   |
| สุทธิ                                      |        |        |        |
+------------------------------------------+--------+--------+--------+
| เงินส                                     | (0.8)  | 0.0    | 0.0    |
| ดลดลงจากการโอนเปลี่ยนสถานะเงินลงทุนในบริษัทย่อย |        |        |        |
|                                          |        |        |        |
| เป็นเงินลงทุนทั่วไป                           |        |        |        |
+------------------------------------------+--------+--------+--------+
| เงินสดและรายการเทียบเท่าเงินสดต้นปี            | 279.4  | 291.0  | 275.6  |
+------------------------------------------+--------+--------+--------+
| เงินสดและรายการเทียบเท่าเงินสดปลายปี          | 386.5  | 279.4  | 291.0  |
+------------------------------------------+--------+--------+--------+

11.1.3 อัตราส่วนทางการเงินที่สำคัญของบริษัทและบริษัทย่อย

  -------------------------------------- ------ -------- -------- --------
  อัตราส่วน                                หน่วย   2553     2552     2551

  สภาพคล่อง (Liquidity Ratio)                                      

  อัตราส่วนสภาพคล่อง                        เท่า    1.63     1.56     1.49

  อัตราส่วนสภาพคล่องหมุนเร็ว                  เท่า    1.00     0.91     0.92

  อัตราส่วนสภาพคล่องกระแสเงินสด              เท่า    0.38     0.32     0.26

  อัตราส่วนหมุนเวียนลูกหนี้การค้า                เท่า    5.58     5.11     5.40

  ระยะเวลาเก็บหนี้เฉลี่ย                      วัน     64.52    70.41    66.72

  อัตราส่วนหมุนเวียนสินค้าคงเหลือ*              เท่า    14.43    11.05    12.02

  ระยะเวลาขายสินค้าเฉลี่ย                    วัน     24.95    32.57    29.95

  อัตราส่วนหมุนเวียนเจ้าหนี้                    เท่า    5.88     5.85     6.29

  ระยะเวลาชำระหนี้                         วัน     61.23    61.55    57.22

  Cash Cycle **                          วัน     28.25    41.42    39.46

  ความสามารถในการหากำไร (Profitability                            
  Ratio)                                                          

  อัตรากำไรขั้นต้นต่อยอดขาย                   %      21.08    20.94    21.02

  อัตรากำไรจากการดำเนินงานต่อยอดขาย         %      4.06     2.14     3.65

  อัตรากำไรอื่นต่อรายได้รวม                   %      1.48     0.82     0.94

  อัตราส่วนเงินสดต่อการทำกำไร                %      224.07   413.14   166.18

  อัตรากำไรสุทธิต่อรายได้รวม                  %      3.85     1.05     1.68

  อัตราผลตอบแทนผู้ถือหุ้น                      %      5.24     1.15     1.94

  ประสิทธิภาพในการดำเนินงาน (Efficiency                              
  Ratio)                                                          

  อัตราผลตอบแทนจากสินทรัพย์                  %      3.30     0.76     1.37

  อัตราผลตอบแทนจากสินทรัพย์ถาวร              %      15.17    10.43    10.97

  อัตราการหมุนของสินทรัพย์                    เท่า    0.86     0.73     0.81

  นโยบายการเงิน (Financial Policy Ratio)                           

  อัตราส่วนหนี้สินต่อส่วนของผู้ถือหุ้น               เท่า    0.64     0.54     0.47

  อัตราส่วนความสามารถชำระดอกเบี้ย            เท่า    11.86    10.67    12.16

  อัตราส่วนความสามารถชำระภาระผูกพัน (cash    เท่า    0.51     0.44     0.34
  basis)                                                          

  อัตราการจ่ายเงินปันผล                      %      38.69    186.53   157.13
  -------------------------------------- ------ -------- -------- --------

* คิดเฉพาะสินค้าสำเร็จรูปไม่รวมสินค้าระหว่างผลิต สินค้าระหว่างทางและวัตถุดิบ
(สินค้าคงเหลือก่อนหักค่าเผื่อมูลค่าราคาขายต่ำกว่าทุนและค่าเผื่อสินค้าล้าสมัย)

** ระยะเวลาเก็บหนี้เฉลี่ย + ระยะเวลาขายสินค้าเฉลี่ย – ระยะเวลาชำระหนี้

11.2 คำอธิบายและการวิเคราะห์ฐานะการเงิน และผลการดำเนินงาน

วิเคราะห์อัตราส่วนทางการเงินจากงบการเงินรวม

สภาพคล่อง

ในปี พ.ศ. 2553
กลุ่มบริษัทมีสภาพคล่องเพิ่มขึ้นจากปีก่อนจากการเพิ่มขึ้นของสินทรัพย์หมุนเวียนในสัดส่วนที่สูงกว่าหนี้สินหมุนเวียน
โดยสินทรัพย์หมุนเวียนที่เพิ่มขึ้นส่วนใหญ่เป็นการเพิ่มขึ้นของเงินสดและเงินฝากธนาคาร
ลูกหนี้และตั๋วเงินรับการค้า ตลอดจนสินค้าคงเหลือ
ในขณะที่หนี้สินหมุนเวียนส่วนใหญ่เพิ่มขึ้นด้วยเจ้าหนี้การค้าจากการสั่งซื้อวัตถุดิบและสินทรัพย์
และเงินกู้ยืมระยะยาวที่ครบกำหนดชำระภายใน 1 ปี
ซึ่งส่งผลให้กลุ่มบริษัทมีอัตราส่วนสภาพคล่องเพิ่มขึ้นจาก 1.56 เท่า ในปี พ.ศ. 2552 เป็น 1.63
เท่า ในปี พ.ศ. 2553 นอกจากนี้ จากผลประกอบการของกลุ่มบริษัทที่ดีขึ้นเมื่อเทียบกับปีก่อน
ตลอดจนค่าเสื่อมราคาที่เพิ่มขึ้นตามการเพิ่มขึ้นของสินทรัพย์ที่จัดหาเพิ่มเติม
ส่งผลให้กลุ่มบริษัทมีอัตราส่วนสภาพคล่องกระแสเงินสดเพิ่มขึ้นจาก 0.32 เท่า ในปี พ.ศ. 2552
เป็น 0.38 เท่า ในปี พ.ศ. 2553

รอบการหมุนเวียนเงินสด (Cash Cycle) ลดลงจาก 41.42 วัน ในปี พ.ศ. 2552 เป็น 28.25
วัน ในปี พ.ศ. 2553 เนื่องจาก

1)  ระยะเวลาเก็บหนี้จากลูกหนี้การค้าเฉลี่ยลดลงจาก 70.41 วัน ในปี พ.ศ. 2552 เป็น
    64.52 วัน ในปี พ.ศ. 2553
    เนื่องจากการขยายตัวของยอดขายที่เป็นเงินสดโดยเฉพาะยอดขายของสายธุรกิจซื้อมาขายไป
    และความเข้มงวดในการติดตามหนี้จากลูกหนี้การค้า

2)  ระยะเวลาขายสินค้าเฉลี่ยลดลงจาก 32.57 วัน ในปี พ.ศ. 2552 เป็น 24.95 วัน ในปี
    พ.ศ. 2553
    เนื่องจากผลกระทบจากเหตุการณ์เพลิงไหม้ที่ส่งผลให้มูลค่าสินค้าสำเร็จรูปของผลิตภัณฑ์เพื่องานอุตสาหกรรมลดลง
    การควบคุมปริมาณสินค้าคงเหลือให้อยู่ในระดับที่เหมาะสมโดยการระบายสินค้าสำเร็จรูป
    ตลอดจนการลดลงของมูลค่าสินค้าคงเหลือของบริษัทย่อยที่ถูกโอนเปลี่ยนสถานะเงินลงทุนเป็นเงินลงทุนระยะยาวอื่นทั่วไปในไตรมาสที่
    3 ปี พ.ศ. 2553

3)  ระยะเวลาจ่ายชำระหนี้เจ้าหนี้การค้าลดลงเล็กน้อยจาก 61.55 วัน ในปี พ.ศ. 2552 เป็น
    61.23 วัน ในปี พ.ศ. 2553
    เนื่องจากการชำระค่าสินค้าที่เร็วขึ้นเป็นครั้งคราวเพื่อให้กลุ่มบริษัทได้ราคาวัตถุดิบที่เหมาะสม
    การทยอยสั่งซื้อเม็ดพลาสติก
    ตลอดจนการลดลงของยอดเจ้าหนี้การค้าของบริษัทย่อยที่ถูกโอนเปลี่ยนสถานะเงินลงทุนเป็นเงินลงทุนระยะยาวอื่นทั่วไปในไตรมาสที่
    3 ปี พ.ศ. 2553

เมื่อพิจารณาจากอัตราส่วนดังกล่าวข้างต้นแล้วสรุปได้ว่าในปี พ.ศ. 2553
กลุ่มบริษัทยังคงมีสภาพคล่องทางการเงินดี
มีกระแสเงินสดจากการดำเนินธุรกิจที่เพียงพอต่อการดำเนินงานและหมุนเวียนอย่างต่อเนื่อง
ซึ่งมีส่วนช่วยให้การดำเนินธุรกิจของกลุ่มบริษัทสามารถดำเนินต่อไปได้โดยไม่ติดขัดและพร้อมสำหรับการรองรับการขยายตัวของธุรกิจกลุ่มบริษัท

ความสามารถในการหากำไร

บริษัทฯได้ประสบเหตุเพลิงไหม้ที่โรงงานสาขาอมตะนคร ชลบุรี เมื่อวันที่ 15 มิถุนายน พ.ศ. 2553
ทำให้พื้นที่การผลิตส่วนหนึ่งและสินค้าคงเหลือของผลิตภัณฑ์เพื่องานอุตสาหกรรมได้รับความเสียหาย
ตลอดจนส่งผลให้สายการผลิตมีความติดขัดและประสบปัญหาในการส่งมอบสินค้าให้แก่ลูกค้าในช่วงระยะเวลาหนึ่ง
แต่จากความพยายามจำกัดขอบเขตผลกระทบและการเร่งฟื้นฟูโรงงานสาขาอมตะนคร ชลบุรี
ให้กลับสู่ภาวะปกติโดยเร็ว ทำให้ในปี พ.ศ. 2553
บริษัทฯยังสามารถผลักดันผลการดำเนินงานให้เป็นไปตามเป้าหมายที่วางไว้
และมีผลประกอบการที่ดีขึ้นเมื่อเทียบกับปีก่อน
โดยกลุ่มบริษัทมีอัตรากำไรขั้นต้นต่อยอดขายเพิ่มขึ้นจากร้อยละ 20.94 ในปี พ.ศ. 2552
เป็นร้อยละ 21.08 ในปี พ.ศ. 2553
ซึ่งเป็นผลจากการเพิ่มขึ้นของยอดขายตามภาวะเศรษฐกิจที่เริ่มปรับตัวดีขึ้นและการขยายตัวของฐานลูกค้าทั้งในประเทศและต่างประเทศ
ตลอดจนการเพิ่มขึ้นของยอดขายกลุ่มสินค้าที่มีกำไรดีและสินค้าใหม่ๆ

นอกจากนี้ แม้ว่ากลุ่มบริษัทจะมีค่าใช้จ่ายในการขายและบริหารที่เพิ่มขึ้นตามการขยายตัวของยอดขาย
ตลอดจนต้นทุนทางการเงินที่เพิ่มสูงขึ้นจากปี พ.ศ. 2552
จากการเบิกเงินกู้ยืมระยะยาวที่จัดหาเพิ่มเติมเพื่อการลงทุน
และการเบิกใช้วงเงินสินเชื่อหมุนเวียนเพื่อเสริมสภาพคล่องและรองรับธุรกิจที่ขยายตัว
แต่จากผลประกอบการที่ดีขึ้นของบริษัทในเครือส่งผลให้กลุ่มบริษัทรับรู้ส่วนแบ่งกำไรจากเงินลงทุนในปี
พ.ศ. 2553 สูงขึ้นจากปี พ.ศ. 2552 ที่เป็นผลขาดทุน ด้วยสาเหตุหลักดังกล่าว
ทำให้กลุ่มบริษัทมีผลประกอบการก่อนรายการพิเศษที่เป็นผลจากเหตุการณ์เพลิงไหม้เป็นเงินกำไรจำนวน
223.21 ล้านบาท
ซึ่งสูงขึ้นเมื่อเทียบกับกำไรสุทธิส่วนที่เป็นของผู้ถือหุ้นบริษัทใหญ่สำหรับงวดระยะเวลา 12 เดือน
สิ้นสุดวันที่ 31 ธันวาคม พ.ศ. 2552 ซึ่งเท่ากับ 57.76 ล้านบาท
หรือคิดเป็นสัดส่วนการเพิ่มขึ้นร้อยละ 286.41

อย่างไรก็ตาม ด้วยรายการพิเศษจากการรับเงินค่าสินไหมทดแทนบางส่วนจากบริษัทประกันภัยจำนวน
3 ครั้ง ในระหว่างปี พ.ศ. 2553 รวมเป็นเงินจำนวน 300 ล้านบาท
ส่งผลให้กลุ่มบริษัทมีรายการพิเศษที่เป็นผลจากเหตุการณ์เพลิงไหม้หลังหักด้วยผลขาดทุนของทรัพย์สินที่เสียหายและค่าซ่อมแซมแล้วเป็นกำไรเพิ่มเติมอีก
44.76 ล้านบาท
จึงส่งผลให้กลุ่มบริษัทมีกำไรสุทธิส่วนที่เป็นของผู้ถือหุ้นบริษัทใหญ่สำหรับงวดระยะเวลา 12 เดือน
สิ้นสุดวันที่ 31 ธันวาคม พ.ศ. 2553 จำนวน 267.97 ล้านบาท
และมีอัตรากำไรสุทธิต่อรายได้รวมเพิ่มขึ้นจากร้อยละ 1.05 ในปี พ.ศ. 2552 เป็นร้อยละ 3.85
ในปี พ.ศ. 2553 และอัตราผลตอบแทนผู้ถือหุ้นเพิ่มขึ้นจากร้อยละ 1.15 ในปี พ.ศ. 2552
เป็นร้อยละ 5.24 ในปี พ.ศ. 2553

ประสิทธิภาพในการดำเนินงาน

กลุ่มบริษัทมีอัตราผลตอบแทนจากสินทรัพย์เพิ่มขึ้นจากร้อยละ 0.76 ในปี พ.ศ. 2552 เป็นร้อยละ
3.30 ในปี พ.ศ. 2553 และอัตราผลตอบแทนจากสินทรัพย์ถาวรเพิ่มขึ้นจากร้อยละ 10.43 ในปี
พ.ศ. 2552 เป็นร้อยละ 15.17 ในปี พ.ศ. 2553
ด้วยเหตุผลของผลประกอบการดังได้กล่าวข้างต้น อย่างไรก็ตาม
แม้ว่ามูลค่าสินทรัพย์ถาวรของบริษัทฯลดลงจากการทยอยตัดจำหน่ายสินทรัพย์ส่วนหนึ่งที่เสียหายจากเหตุเพลิงไหม้
แต่บริษัทฯและบริษัทย่อยก็มีการจัดหาสินทรัพย์ถาวรเพิ่มเติมเพื่อสนับสนุนธุรกิจปกติและทดแทนสินทรัพย์ถาวรส่วนที่เสียหายในระหว่างปี
พ.ศ. 2553 จึงทำให้กลุ่มบริษัทมีมูลค่าสินทรัพย์ถาวรเพิ่มขึ้นเมื่อเทียบกับปีก่อน

นโยบายการเงิน

กลุ่มบริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นจาก 0.54 เท่า ในปี พ.ศ. 2552 เป็น 0.64
เท่า ในปี พ.ศ. 2553
เนื่องจากการเบิกถอนเงินกู้ยืมระยะยาวเพื่อการจัดหาสินทรัพย์เพิ่มเติมและการฟื้นฟูโรงงานอมตะนคร
ชลบุรี ในระหว่างปี พ.ศ. 2553
ตลอดจนเจ้าหนี้การค้าที่เพิ่มขึ้นจากการสั่งซื้อวัตถุดิบและสินทรัพย์ตามการขยายตัวของธุรกิจ

นอกจากนี้
ด้วยผลประกอบการที่ดีขึ้นอย่างมีสาระสำคัญและค่าเสื่อมราคาที่เพิ่มขึ้นจากสินทรัพย์ที่เพิ่มขึ้นในระหว่างปี
พ.ศ. 2553
ส่งผลให้กลุ่มบริษัทมีเงินสดสุทธิได้มาจากกิจกรรมการดำเนินงานเพิ่มขึ้นจากปีก่อนในสัดส่วนที่สูงกว่าการเพิ่มขึ้นของภาระดอกเบี้ยเงินกู้และภาระผูกพันที่กลุ่มบริษัทต้องชำระในปี
พ.ศ. 2553 ทำให้กลุ่มบริษัทมีอัตราส่วนความสามารถชำระดอกเบี้ยเพิ่มขึ้นจาก 10.67 เท่า ในปี
พ.ศ. 2552 เป็น 11.86 เท่า ในปี พ.ศ. 2553
และอัตราส่วนความสามารถชำระภาระผูกพันเพิ่มขึ้นเล็กน้อยเมื่อเทียบกับปีก่อน

วิเคราะห์จากงบการเงินรวม

11.2.1 ภาพรวมการดำเนินธุรกิจ

ก. รายได้

  โครงสร้างธุรกิจของกลุ่มบริษัทแบ่งออกเป็น 2 สายธุรกิจหลัก ได้แก่
  สายธุรกิจพลาสติกและสายธุรกิจซื้อมาขายไป
  โดยมีสายงานแม่พิมพ์เป็นส่วนสนับสนุนที่สำคัญของสายธุรกิจพลาสติก ในปี พ.ศ. 2553
  กลุ่มบริษัทยังคงมีรายได้หลักมาจากสายธุรกิจพลาสติกทั้งจากผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  ในขณะที่รายได้จากสายธุรกิจซื้อมาขายไปเริ่มปรับตัวสูงขึ้นจากการขยายตัวของธุรกิจระบบขายตรง
  (MLM) ทั้งนี้ สัดส่วนของรายได้จากการขายและงานรับจ้างของกลุ่มบริษัทแยกตามสายธุรกิจในปี
  พ.ศ. 2553 เปรียบเทียบปี พ.ศ. 2552 เป็นดังนี้

+-----------------------------------+---------+------+---------+------+
| งบการเงินรวม                       | พ.ศ.    |      | พ.ศ.    |      |
|                                   | 2553    |      | 2552    |      |
+-----------------------------------+---------+------+---------+------+
|                                   | ล้านบาท  | %    | ล้านบาท  | %    |
+-----------------------------------+---------+------+---------+------+
| สายธุรกิจพลาสติก*                    | 6,179   | 9    | 4,962   | 9    |
|                                   |         | 0.07 |         | 0.93 |
+-----------------------------------+---------+------+---------+------+
| สายธุรกิจซื้อมาขายไปและสายงานแม่พิมพ์    | 681     | 9.93 | 495     | 9.07 |
+-----------------------------------+---------+------+---------+------+
| รวม                               | 6,860   | 10   | 5,457   | 10   |
|                                   |         | 0.00 |         | 0.00 |
+-----------------------------------+---------+------+---------+------+
| * จำแนกสัดส่วนตามกลุ่มสินค้าหลักได้ดังนี้    |         |      |         |      |
+-----------------------------------+---------+------+---------+------+
| - ผลิตภัณฑ์เพื่องานอุตสาหกรรม           | 4,107   | 6    | 3,029   | 6    |
|                                   |         | 6.47 |         | 1.04 |
| - ผลิตภัณฑ์เครื่องใช้ในครัวเรือน          | 2,072   |      | 1,933   |      |
|                                   |         | 3    |         | 3    |
|                                   |         | 3.53 |         | 8.96 |
+-----------------------------------+---------+------+---------+------+
| รวมสายธุรกิจพลาสติก                  | 6,179   | 10   | 4,962   | 10   |
|                                   |         | 0.00 |         | 0.00 |
+-----------------------------------+---------+------+---------+------+

  กลุ่มบริษัทมีสัดส่วนรายได้จากผลิตภัณฑ์เพื่องานอุตสาหกรรมสูงกว่าผลิตภัณฑ์เครื่องใช้ในครัวเรือน
  เนื่องจากผลิตภัณฑ์เพื่องานอุตสาหกรรมสามารถตอบสนองความต้องการของลูกค้าที่อยู่ในอุตสาหกรรมประเภทต่างๆ
  ได้หลากหลายกว่าผลิตภัณฑ์เครื่องใช้ในครัวเรือนที่สนองตอบความต้องการของผู้บริโภคและ/หรือผู้ใช้สินค้าโดยตรง
  อย่างไรก็ตาม จากภาวะเศรษฐกิจที่เริ่มฟื้นตัว
  การเพิ่มขึ้นของยอดขายกลุ่มผลิตภัณฑ์บรรจุภัณฑ์อาหารและเครื่องดื่ม
  ตลอดจนการขยายตัวของตลาดส่งออกผลิตภัณฑ์เครื่องใช้ในครัวเรือน
  เป็นผลให้สัดส่วนของยอดขายผลิตภัณฑ์ทั้งสองประเภทของสายธุรกิจพลาสติกในปี พ.ศ. 2553
  เพิ่มขึ้นเมื่อเทียบกับปี พ.ศ. 2552

  สำหรับสายธุรกิจซื้อมาขายไปในปี พ.ศ. 2553
  มีการเติบโตและยอดขายเพิ่มสูงขึ้นเมื่อเทียบกับปีที่ผ่านมา เนื่องจากกลุ่มบริษัทมีผลิตภัณฑ์ใหม่ๆ
  ที่นำมาจำหน่ายเพิ่มเติมจากการสรรหาอย่างต่อเนื่อง
  และการขยายตัวของธุรกิจเครือข่ายและฐานสมาชิก
  ตลอดจนการโฆษณาและการส่งเสริมการขายที่มีส่วนช่วยให้ผลิตภัณฑ์ของกลุ่มบริษัทเป็นที่รู้จักและเข้าถึงกลุ่มผู้บริโภคได้อย่างรวดเร็ว
  นอกจากนี้ คุณภาพของสินค้าและช่องทางการจัดจำหน่ายที่มีศักยภาพของกลุ่มบริษัท
  และทีมงานขายทั้งในระบบขายตรงแบบชั้นเดียว (Single-level Marketing)
  และแบบหลายชั้น (Multi-level Marketing) ตลอดจนตัวแทนจำหน่าย
  ทำให้สายธุรกิจซื้อมาขายไปสามารถเติบโตได้อย่างต่อเนื่องและจะมีส่วนช่วยเสริมสร้างรายได้ให้แก่กลุ่มบริษัทอย่างมากในอนาคต

  แม้ว่าสัดส่วนของรายได้จากสายงานแม่พิมพ์จะไม่มากนักเมื่อเทียบกับรายได้รวมของกลุ่มบริษัท
  แต่การเติบโตของรายได้จากสายงานแม่พิมพ์ก็มีความสัมพันธ์กับการเติบโตของรายได้จากสายธุรกิจพลาสติก
  เนื่องจากเป็นส่วนสนับสนุนที่สำคัญของสายธุรกิจพลาสติก
  ทั้งในส่วนของผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน ดังนั้น ในปี พ.ศ.
  2553
  กลุ่มบริษัทจึงมีรายได้จากสายงานแม่พิมพ์ลดลงเมื่อเทียบกับปีก่อนจากการได้รับการว่าจ้างสั่งทำแม่พิมพ์ลดลง
  ซึ่งเกิดจากการแข่งขันค่อนข้างสูงของอุตสาหกรรมแม่พิมพ์ อย่างไรก็ตาม
  ด้วยความต้องการลงทุนของลูกค้า ความสามารถในการหาคู่ค้า
  ตลอดจนเทคโนโลยีและขีดความสามารถในการผลิตแม่พิมพ์ที่มีความละเอียดสูงของกลุ่มบริษัท
  ก็ยังคงเป็นปัจจัยสำคัญที่จะทำให้รายได้จากสายงานแม่พิมพ์ของกลุ่มบริษัทสามารถมีส่วนช่วยสนับสนุนรายได้หลักของบริษัทฯต่อไปได้

ข. การตลาดและแนวโน้ม

1) สายธุรกิจพลาสติก

1.1) ตลาดผลิตภัณฑ์เพื่องานอุตสาหกรรมภายในประเทศ

  ภาพรวมของการตลาดผลิตภัณฑ์เพื่องานอุตสาหกรรมในประเทศสำหรับปี พ.ศ. 2553
  ปรับตัวดีขึ้นตามภาวะเศรษฐกิจที่เริ่มฟื้นตัว
  และเนื่องจากผลิตภัณฑ์พลาสติกเพื่องานอุตสาหกรรมของบริษัทฯมีความหลากหลายและครอบคลุมในหลายอุตสาหกรรมหลักของประเทศ
  ทำให้เมื่อมีการเติบโตในภาคอุตสาหกรรมใด
  ก็ย่อมส่งผลดีต่อภาคอุตสาหกรรมที่เกี่ยวข้องและผลิตภัณฑ์ของบริษัทฯด้วย อาทิ
  การเติบโตของภาคอุตสาหกรรมยานยนต์ในปี พ.ศ. 2553
  นอกจากจะทำให้ยอดขายผลิตภัณฑ์ชิ้นส่วนยานยนต์เพิ่มขึ้นแล้ว
  ยังทำให้ยอดขายเปลือกหม้อแบตเตอรี่และลังอุตสาหกรรมที่ใช้ในอุตสาหกรรมยานยนต์มีการเติบโตเพิ่มขึ้นตามไปด้วย
  นอกจากนี้
  การใช้จ่ายของภาคครัวเรือนที่สูงขึ้นโดยเฉพาะในธุรกิจอสังหาริมทรัพย์และการใช้จ่ายของภาครัฐก็ทำให้ยอดขายผลิตภัณฑ์ถังขยะและถังสีในปี
  พ.ศ. 2553 เพิ่มขึ้นด้วยเช่นกัน

  สำหรับกลุ่มผลิตภัณฑ์ใหม่โดยเฉพาะบรรจุภัณฑ์อาหารและเครื่องดื่ม
  บริษัทฯมีการเติบโตของยอดขายผลิตภัณฑ์ในกลุ่มนี้ค่อนข้างสูงในปี พ.ศ. 2553
  เนื่องจากบริษัทฯสามารถผลิตเพื่อรองรับกับความต้องการของตลาดอุตสาหกรรมน้ำอัดลมและน้ำดื่มซึ่งมีมูลค่าสูงได้มากขึ้น
  ประกอบกับผลิตภัณฑ์ฝาเกลียวและหลอดพรีฟอร์มของบริษัทฯมีสิทธิบัตรในตัวสินค้าและสามารถช่วยลดการใช้วัตถุดิบให้แก่ลูกค้าได้
  ทำให้ผลิตภัณฑ์ของบริษัทฯเป็นที่สนใจและได้รับการยอมรับมากขึ้น ดังนั้น ในปี พ.ศ. 2553
  บริษัทฯมียอดขายผลิตภัณฑ์เพื่องานอุตสาหกรรมในประเทศสำหรับปี พ.ศ. 2553
  เพิ่มสูงขึ้นอย่างมากเมื่อเทียบกับปีที่ผ่านมา

  นอกจากนี้
  การพัฒนาและปรับปรุงผลิตภัณฑ์เพื่องานอุตสาหกรรมอยู่เสมอเพื่อรักษาคุณภาพสินค้าและให้เป็นไปตามมาตรฐานที่ลูกค้าต้องการ
  การขยายตลาดอย่างต่อเนื่องสำหรับกลุ่มผลิตภัณฑ์เดิมและผลิตภัณฑ์ใหม่ การนำเทคโนโลยี IML
  (In Mould Labeling)
  ซึ่งบริษัทฯมีความชำนาญและเป็นรายแรกที่นำมาใช้ในเชิงพาณิชย์ในประเทศไทย
  เพื่อพัฒนาผลิตภัณฑ์เพื่อสร้างความแตกต่างและมูลค่าเพิ่มให้แก่สินค้า
  การส่งเสริมของภาครัฐที่ต้องการผลักดันประเทศให้เป็น “ครัวของโลก (Kitchen of the
  World)” ตลอดจนพฤติกรรมของผู้บริโภคที่เปลี่ยนไปในลักษณะต้องการความรวดเร็ว
  สะดวกสบาย และห่วงใยเรื่องความสะอาดและสุขอนามัย
  ทำให้ผลิตภัณฑ์เพื่องานอุตสาหกรรมของบริษัทฯโดยเฉพาะอย่างยิ่งในกลุ่มบรรจุภัณฑ์อาหารและเครื่องดื่มมีโอกาสทางการตลาดและมีศักยภาพที่จะเติบโตได้อีกมากในอนาคต
  โดยในปี พ.ศ. 2554
  บริษัทฯคาดว่ายอดขายผลิตภัณฑ์เพื่องานอุตสาหกรรมของบริษัทฯจะเพิ่มสูงขึ้นได้อีกเมื่อเทียบกับปี
  พ.ศ. 2553

1.2) ตลาดส่งออกผลิตภัณฑ์เพื่องานอุตสาหกรรม

  แม้ว่าภาวะเศรษฐกิจโลกเริ่มฟื้นตัว
  แต่ค่าเงินบาทแข็งค่าขึ้นอย่างต่อเนื่องและการแข่งขันที่รุนแรงขึ้นจากการเปิดเสรีทางการค้าเต็มรูปแบบตั้งแต่ปี
  พ.ศ. 2553 ส่งผลให้บริษัทฯมีรายได้จากการส่งออกผลิตภัณฑ์เพื่องานอุตสาหกรรมจำพวกถังขยะ
  ลังอุตสาหกรรมและลังน้ำดื่มลดลง อย่างไรก็ตาม กลุ่มผลิตภัณฑ์ใหม่ของบริษัทฯ ได้แก่
  ฝาเกลียวและพรีฟอร์มขวดน้ำดื่ม (PET)
  ที่บริษัทฯได้ส่งออกไปจำหน่ายให้แก่ผู้ผลิตและจำหน่ายน้ำอัดลมและน้ำดื่มในประเทศลาว ฟิลิปปินส์
  และกัมพูชา ตลอดจนกล่องบรรจุซีดีและดีวีดีที่บริษัทฯได้ส่งออกไปแล้วกว่า 10 ประเทศทั่วโลก
  ซึ่งมีการเติบโตของยอดขายอย่างมากในปี พ.ศ. 2553
  มีส่วนช่วยในการชดเชยยอดขายที่ลดลงของกลุ่มผลิตภัณฑ์เดิมดังกล่าว
  และทำให้บริษัทฯมีรายได้รวมจากการส่งออกผลิตภัณฑ์เพื่องานอุตสาหกรรมสำหรับปี พ.ศ. 2553
  เพิ่มขึ้นเมื่อเทียบกับปีที่ผ่านมา

  สำหรับปี พ.ศ. 2554
  บริษัทฯวางแผนเพิ่มยอดขายจากการส่งออกผลิตภัณฑ์เพื่องานอุตสาหกรรมโดยการรักษาตลาดลูกค้ากลุ่มประเทศอินโดจีนและตั้งเป้าหมายที่จะขยายตลาด
  โดยเน้นการส่งออกไปยังกลุ่มประเทศเอเชียแปซิฟิกและกลุ่มประเทศตะวันออกกลาง
  การลงทุนเพื่อเพิ่มกำลังการผลิตของกลุ่มผลิตภัณฑ์บรรจุภัณฑ์อาหารและเครื่องดื่มให้สามารถรองรับกับความต้องการของลูกค้าได้มากขึ้น
  รวมทั้งการส่งเสริมและผลักดันให้กลุ่มผลิตภัณฑ์ใหม่ของบริษัทฯเป็นที่รู้จักในตลาดโลกมากยิ่งขึ้น

1.3) ตลาดผลิตภัณฑ์เครื่องใช้ในครัวเรือนภายในประเทศ

  จากภาวะเศรษฐกิจที่เริ่มฟื้นตัวดีขึ้นในปี พ.ศ. 2553
  ทำให้ภาคครัวเรือนมีการบริโภคและจับจ่ายใช้สอยมากขึ้น
  ประกอบกับบริษัทฯได้มีการออกแบบลวดลายและรูปทรงสินค้าที่แปลกใหม่
  ตลอดจนการส่งเสริมการขายอย่างต่อเนื่อง
  เพื่อช่วยกระตุ้นความต้องการของตลาดและเพิ่มแรงจูงใจให้แก่ผู้บริโภคในแต่ละกลุ่มที่มีรสนิยมและรูปแบบของการใช้ชีวิตที่แตกต่างกันได้
  ทำให้ยอดขายผลิตภัณฑ์เครื่องใช้ในครัวเรือนภายในประเทศสำหรับปี พ.ศ. 2553
  เพิ่มขึ้นเมื่อเทียบกับปีที่ผ่านมา

  แม้ว่าผลิตภัณฑ์เครื่องใช้ในครัวเรือนที่ทำจากเมลามีนของบริษัทฯจะสามารถทดแทนเครื่องถ้วยชามที่ผลิตจากวัสดุอื่นๆ
  ได้แก่ กระเบื้องและแก้ว ได้อีกมาก
  แต่การขยายตัวของตลาดผลิตภัณฑ์เครื่องใช้ในครัวเรือนที่ทำจากเมลามีนในประเทศก็ยังจำกัด
  เนื่องจากผลิตภัณฑ์ของบริษัทฯมีความคงทนและมีโอกาสเสียหายจากการใช้งานได้ยาก
  จึงทำให้เกิดการหมุนเวียนซื้อใหม่ค่อนข้างช้า อย่างไรก็ตาม
  บริษัทฯมีความเชื่อมั่นว่าด้วยคุณภาพสินค้าของบริษัทฯ การเน้นออกแบบลวดลายและสีสัน
  การพัฒนารูปแบบสินค้าและเพิ่มประโยชน์ใช้สอยของสินค้าให้ทันกับกระแสนิยมของผู้บริโภค
  ตลอดจนการทำกิจกรรมส่งเสริมการขายที่มีประสิทธิภาพ
  จะช่วยผลักดันให้ผลิตภัณฑ์เครื่องใช้ในครัวเรือนของบริษัทฯสามารถดึงดูดความสนใจและเป็นที่ต้องการของผู้บริโภคกลุ่มต่างๆ
  ได้อีกมาก นอกจากนี้
  บริษัทฯยังให้ความสำคัญกับการเพิ่มประสิทธิภาพในการผลิตเพื่อลดความสูญเสียและต้นทุนในการผลิต
  ซึ่งจะมีส่วนช่วยเพิ่มความสามารถในการแข่งขันให้แก่บริษัทฯได้ ในปี พ.ศ. 2554
  บริษัทฯคาดว่าจะมีการขยายตัวของยอดขายผลิตภัณฑ์เครื่องใช้ในครัวเรือนภายในประเทศเพิ่มขึ้นจากปี
  พ.ศ. 2553

1.4) ตลาดส่งออกผลิตภัณฑ์เครื่องใช้ในครัวเรือน

  บริษัทฯต้องประสบกับภาวะค่าเงินบาทแข็งค่าขึ้นอย่างต่อเนื่องเมื่อเทียบกับดอลล่าร์สหรัฐอเมริกาตลอดปี
  พ.ศ. 2553 ที่ผ่านมา และมีแนวโน้มที่จะแข็งค่าต่อไปอีกในปี พ.ศ. 2554
  ซึ่งส่งผลกระทบโดยตรงต่อรายได้จากการส่งออกสินค้าของบริษัทฯที่ส่วนใหญ่จำหน่ายให้แก่ลูกค้าเป็นเงินสกุลดอลล่าร์สหรัฐอเมริกา
  อย่างไรก็ตาม จากการเจรจาปรับราคาสินค้าส่วนหนึ่ง
  และเศรษฐกิจในหลายประเทศโดยเฉพาะอย่างยิ่งในกลุ่มประเทศเอเชีย ยุโรป และอเมริกา
  ที่เริ่มฟื้นตัว ส่งผลให้บริษัทฯได้รับคำสั่งซื้อเพิ่มสูงขึ้น
  ทำให้บริษัทฯมียอดขายจากการส่งออกผลิตภัณฑ์เครื่องใช้ในครัวเรือนในปี พ.ศ. 2553
  เพิ่มขึ้นเมื่อเทียบกับปี พ.ศ. 2552
  และบริษัทฯคาดว่าตลาดต่างประเทศของผลิตภัณฑ์เครื่องใช้ในครัวเรือนของบริษัทฯจะสามารถขยายตัวต่อไปได้อีกด้วยเหตุผลต่างๆ
  ดังนี้

-   ตลาดส่งออกของบริษัทฯไม่ได้ขึ้นกับกลุ่มประเทศในทวีปใดโดยเฉพาะ
    แต่กระจายสัดส่วนการขายไปหลายๆ ประเทศ อีกทั้งจากการขยายตลาดไปยังตลาดใหม่ในแถบ
    แอฟริกาและยุโรปตะวันออก
    ทำให้บริษัทฯประสบความสำเร็จในการขยายตลาดและสามารถส่งออกไปได้แล้วมากกว่า 100
    ประเทศทั่วโลก

-   ปัจจุบันผู้บริโภคได้ตระหนักถึงความสำคัญของคุณภาพและความปลอดภัยของผลิตภัณฑ์เครื่องใช้ในครัวเรือนมากยิ่งขึ้น
    ซึ่งเห็นได้จากการมีกฎระเบียบและมาตรฐานผลิตภัณฑ์เพื่อป้องกันการนำเข้าผลิตภัณฑ์เครื่องใช้ในครัวเรือนที่มีผลกระทบต่อสุขภาพที่ใช้ยูเรียหรือเมลามีนผสมยูเรียเป็นวัตถุดิบในการผลิต
    ตลอดจนการควบคุมคุณภาพในแต่ละประเทศที่มีความเข้มงวดมากขึ้นโดยกำหนดให้มีการตรวจสอบคุณภาพสินค้าก่อนการส่งออก
    ดังนั้น จึงเป็นโอกาสที่ดีสำหรับผลิตภัณฑ์เครื่องใช้ในครัวเรือนที่ผลิตจาก เมลามีน 100%
    ของบริษัทฯซึ่งบริษัทฯได้ให้ความสำคัญและเน้นในเรื่องของคุณภาพและตราสินค้ามาโดยตลอด

-   บริษัทฯมีความต้องการที่จะยกระดับมาตรฐานในกระบวนการผลิตสินค้าอย่างต่อเนื่องทั้งการพัฒนาเครื่องจักรอัตโนมัติหรือกึ่งอัตโนมัติเพื่อนำมาใช้ทดแทนแรงงานในการผลิต
    และการวางรากฐานของแนวการผลิตที่เป็นสากลเพื่อรองรับต่อการเปลี่ยนแปลงของข้อกำหนดมาตรฐานในการผลิตของลูกค้าโดยเฉพาะในแถบยุโรป

-   การได้รับความไว้วางใจจากผู้ค้าปลีกผลิตภัณฑ์เครื่องใช้ในครัวเรือนรายใหญ่ที่มีชื่อเสียงจากประเทศสวีเดนเพื่อผลิตและส่งออกผลิตภัณฑ์เครื่องใช้ในครัวเรือน
    โดยส่งไปจำหน่ายให้แก่ลูกค้าตามสาขาต่างๆ ในหลายๆ ประเทศ

-   บริษัทฯมีการพัฒนาลวดลายและรูปทรงของผลิตภัณฑ์ร่วมกับลูกค้าอยู่เสมอเพื่อให้ตรงกับความต้องการของลูกค้าและความนิยมของตลาดในแต่ละประเทศมากที่สุด
    ตลอดจนเป็นการสร้างความแตกต่างจากผลิตภัณฑ์ของคู่แข่งทางการตลาด

-   บริษัทฯให้การส่งเสริมในเรื่องของการโฆษณาและประชาสัมพันธ์ตราสินค้าของบริษัทฯในประเทศที่สำคัญๆ
    เพื่อให้ตราสินค้าของบริษัทฯเป็นที่รู้จักไปทั่วโลก

-   บริษัทฯได้กระจายความเสี่ยงด้านอัตราแลกเปลี่ยนโดยการเจรจากับลูกค้าในกลุ่มประเทศอาเซียนเพื่อเสนอราคาขายสินค้าเป็นเงินสกุลอื่นที่ไม่ใช่เงินสกุลดอลล่าร์สหรัฐอเมริกาตามความเหมาะสม
    เช่น เงินบาทหรือสิงคโปร์ดอลล่าร์ เป็นต้น
    รวมจนถึงการพิจารณาเสนอราคาขายสินค้าให้แก่ลูกค้าในประเทศญี่ปุ่นเป็นเงินเยน

  ด้วยความพยายามผลักดันและนำเสนอผลิตภัณฑ์เครื่องใช้ในครัวเรือนที่มีคุณภาพที่ผลิตจากวัตถุดิบเมลามีนแท้
  100%
  การพัฒนารูปทรงผลิตภัณฑ์และลวดลายให้มีความเหมาะสมกับความต้องการที่หลากหลายมากขึ้น
  ประกอบกับความมุ่งมั่นที่จะขยายการส่งออกไปยังตลาดใหม่ๆ ในกลุ่มประเทศยุโรปตะวันออก,
  แอฟริกา และอเมริกาใต้ อย่างต่อเนื่อง
  ทำให้บริษัทฯมีความเชื่อมั่นว่าจะสามารถส่งสินค้าออกไปจำหน่ายยังต่างประเทศได้กว้างขวางมากขึ้น
  และส่งผลให้ผลิตภัณฑ์เครื่องใช้ในครัวเรือนของบริษัทฯเติบโตได้อย่างยั่งยืนในอนาคต

2) สายธุรกิจซื้อมาขายไป

  ธุรกิจท่องเที่ยวและโรงแรมที่เริ่มปรับตัวดีขึ้นในปี พ.ศ. 2553 ตามภาวะเศรษฐกิจที่เริ่มฟื้นตัว
  ส่งผลให้ผลิตภัณฑ์ของสายธุรกิจซื้อมาขายไปของบริษัทฯมียอดจำหน่ายในปี พ.ศ. 2553
  เพิ่มขึ้นเมื่อเทียบกับปีก่อน อย่างไรก็ตาม
  จากการผลักดันธุรกิจเครือข่ายซึ่งเป็นธุรกิจขายตรงในระบบ MLM (Multi-level
  Marketing) ที่บริษัทฯได้เริ่มดำเนินการมาตั้งแต่ปี พ.ศ. 2551
  โดยจำหน่ายสินค้าภายใต้ตราสินค้า SNatur ได้แก่
  ผลิตภัณฑ์เพื่อสุขภาพและผลิตภัณฑ์เสริมความงาม อาหารเสริม และสินค้าอุปโภคต่างๆ
  ตลอดจนการเปลี่ยนแปลงคณะผู้บริหารในปี พ.ศ. 2553
  ที่นำไปสู่การปรับเปลี่ยนกลยุทธ์การตลาดและแผนการจ่ายผลประโยชน์ตอบแทน
  ทำให้ธุรกิจเครือข่ายได้รับความสนใจจากนักธุรกิจอิสระและมีผู้ร่วมทำธุรกิจมากขึ้น
  ส่งผลให้รายได้จากการจำหน่ายสินค้าของธุรกิจเครือข่ายในปี พ.ศ. 2553 เพิ่มสูงขึ้นอย่างมาก

  ในส่วนของธุรกิจเครือข่าย บริษัทฯให้ความสำคัญกับผลิตภัณฑ์ที่คัดสรรมาจำหน่าย
  โดยไม่ได้มุ่งหวังแต่เพียงเพื่อเพิ่มความหลากหลาย
  แต่ต้องเปี่ยมด้วยคุณภาพและพิสูจน์เห็นผลแล้วว่ามีความปลอดภัย
  เนื่องจากเป็นผลิตภัณฑ์ที่เกี่ยวข้องกับสุขภาพของผู้บริโภค ดังนั้น
  บริษัทฯจึงมีหลักเกณฑ์ในการคัดสรรผลิตภัณฑ์ที่นำมาจำหน่ายดังนี้

-   เป็นผลิตภัณฑ์ที่ตอบสนองความต้องการของลูกค้าตามกระแสนิยมของตลาด

-   เป็นผลิตภัณฑ์ที่มีความปลอดภัย ใช้แล้วเห็นผลในระยะเวลาที่เหมาะสม มีความโดดเด่น
    สามารถอธิบายต่อผู้บริโภคได้

-   เป็นผลิตภัณฑ์ที่ใช้แล้วหมดไป หรือต้องมีการทดแทนเป็นระยะๆ
    เพื่อให้เกิดการสั่งซื้อผลิตภัณฑ์อย่างต่อเนื่องสม่ำเสมอ

-   เป็นผลิตภัณฑ์นวัตกรรมหรือมีความแตกต่างในตลาด

  ด้วยฐานสมาชิกกว่าหนึ่งแสนคนภายใต้ระบบธุรกิจขายตรงของบริษัทฯ
  การมีศูนย์จำหน่ายสินค้าที่อยู่ทั่วทุกภูมิภาคของประเทศ
  การทำตลาดและส่งเสริมการขายอย่างต่อเนื่องเพื่อสนับสนุนให้ธุรกิจเครือข่ายเอสเนเจอร์มีความโดดเด่นทางด้านการตลาดด้วยสินค้าอุปโภคบริโภคสำหรับใช้ในชีวิตประจำวันที่หลากหลายและเปี่ยมด้วยคุณภาพ
  รวมทั้งความสามารถในการสร้างความสนใจและโอกาสให้แก่ผู้ประกอบอาชีพอิสระและสมาชิกที่ต้องการสร้างเครือข่าย
  ทำให้บริษัทฯมีความเชื่อมั่นว่า ระบบธุรกิจเครือข่ายจะสามารถเติบโตได้อย่างต่อเนื่อง
  และเป็นอีกหนึ่งธุรกิจที่จะช่วยเสริมสร้างรายได้หลักให้แก่บริษัทฯในอนาคต

ค. ผลการดำเนินงานและฐานะการเงิน (จากสรุปงบการเงินรวม)

บริษัทฯมีกำไรสุทธิสำหรับปีส่วนที่เป็นของบริษัทใหญ่ประจำปี พ.ศ. 2553 ตามงบการเงินรวม
จำนวน 267.97 ล้านบาท เปรียบเทียบกับกำไรสุทธิรวมจำนวน 57.76 ล้านบาท
ในงวดเดียวกันของปีก่อน สรุปคำชี้แจงผลการดำเนินงานรวมและฐานะการเงินรวม ณ วันที่ 31
ธันวาคม พ.ศ. 2553 มีดังต่อไปนี้

-   งบกำไรขาดทุนรวมสำหรับปีสิ้นสุดวันที่ 31 ธันวาคม พ.ศ. 2553
    เปรียบเทียบกับงวดเดียวกันสิ้นสุดวันที่ 31 ธันวาคม พ.ศ. 2552
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2553
    ในส่วนของงบกำไรขาดทุน)

1.  รายได้จากการขายและงานรับจ้างรวมจำนวน 6,859.76 ล้านบาท เพิ่มขึ้นจากปีก่อนจำนวน
    1,403.18 ล้านบาท หรือร้อยละ 25.72 เนื่องจาก

    1.  สายธุรกิจพลาสติก

        1.  รายได้สายธุรกิจพลาสติก –
            ผลิตภัณฑ์เครื่องใช้ในครัวเรือนในประเทศและต่างประเทศ จำนวน 2,071.52
            ล้านบาท คิดเป็นร้อยละ 30.20 ของรายได้รวมนั้นเพิ่มขึ้นจากปีก่อนจำนวน
            138.75 ล้านบาท หรือร้อยละ 7.18
            เนื่องจากยอดขายสินค้าต่างประเทศเพิ่มขึ้นตามคำสั่งซื้อจากลูกค้าที่เพิ่มขึ้น
            ทำให้ธุรกิจส่งออกมีปริมาณขายเพิ่มมากขึ้น
            และยอดขายในประเทศเพิ่มขึ้นจากภาวะเศรษฐกิจที่ปรับตัวดีขึ้น
            ตลอดจนการเพิ่มยอดขายของบริษัทย่อยแห่งใหม่ในต่างประเทศ
            ตั้งแต่ในช่วงไตรมาส 2 ปี พ.ศ. 2553

        2.  รายได้สายธุรกิจพลาสติก –
            ผลิตภัณฑ์เพื่องานอุตสาหกรรมในประเทศและต่างประเทศ จำนวน 4,106.84
            ล้านบาท คิดเป็นร้อยละ 59.87 ของรายได้รวมนั้นเพิ่มขึ้นจากปีก่อน จำนวน
            1,077.89 ล้านบาท หรือร้อยละ 35.59 เนื่องจากภาวะเศรษฐกิจที่ปรับตัวดีขึ้น
            โดยเฉพาะธุรกิจยานยนต์และเครื่องใช้ไฟฟ้ามีการเติบโตอย่างต่อเนื่อง
            ทำให้รายได้จากการขายสินค้าเกี่ยวกับอุตสาหกรรมยานยนต์ประเภทชิ้นส่วนต่างๆ
            และเปลือกหม้อแบตเตอรี่ รวมถึงลังอุตสาหกรรมที่ใช้ในอุตสาหกรรมนี้เพิ่มขึ้น
            ตลอดจนการเพิ่มขึ้นของยอดขายทั้งในประเทศและต่างประเทศของกลุ่มสินค้าบรรจุภัณฑ์อาหารและเครื่องดื่มซึ่งเป็นสายผลิตภัณฑ์ใหม่ของบริษัทฯ

    2.  สายธุรกิจซื้อมาขายไปและสายงานแม่พิมพ์

  รายได้จากสายธุรกิจซื้อมาขายไปและสายงานแม่พิมพ์ จำนวน 681.40 ล้านบาท คิดเป็นร้อยละ
  9.93 ของรายได้รวม เพิ่มขึ้นจากปีก่อนจำนวน 186.54 ล้านบาท หรือร้อยละ 37.70
  เนื่องจากการเพิ่มขึ้นของยอดขายของกลุ่มสินค้าจากธุรกิจเครือข่ายประเภทเครื่องสำอางและอาหารเสริมต่างๆ
  และยอดขายของบริษัทย่อยที่ประกอบธุรกิจซื้อมาขายไปผลิตภัณฑ์เครื่องใช้ในครัวเรือนที่ขยายตลาดมากขึ้น

2.  กำไรขั้นต้นรวม จำนวน 1,446.32 ล้านบาท เพิ่มขึ้นจำนวน 303.48 ล้านบาท
    หรืออัตรากำไรขั้นต้นต่อยอดขายสำหรับปีสิ้นสุดวันที่ 31 ธันวาคม พ.ศ. 2553 คิดเป็นร้อยละ
    21.08 เพิ่มขึ้นจากปีก่อนซึ่งมีอัตราร้อยละ 20.94
    เนื่องจากการขยายตัวของยอดขายกลุ่มสินค้าที่มีกำไรดีและสินค้าใหม่ๆ
    สุทธิด้วยความผันผวนตลอดปี พ.ศ. 2553 ของราคาเม็ดพลาสติก ซึ่งเป็นวัตถุดิบหลัก
    ทำให้ไม่สามารถปรับราคาขายสินค้าได้ทันเวลา ตลอดจนเงินบาทที่แข็งค่าขึ้น

3.  ค่าใช้จ่ายในการขายและบริหาร จำนวน 1,079.62 ล้านบาท เพิ่มขึ้นจากปีก่อน จำนวน
    124.40 ล้านบาท หรือคิดเป็นร้อยละ 15.74 ของยอดขาย ลดลงจากปีก่อนซึ่งมีอัตราร้อยละ
    17.51 จำนวนเงินค่าใช้จ่ายสำหรับปี พ.ศ. 2553
    ที่เพิ่มขึ้นจากการเพิ่มขึ้นของทีมงานธุรกิจซื้อมาขายไปและการส่งเสริมการขายที่เพิ่มขึ้นเพื่อกระตุ้นยอดขาย
    ตลอดจนค่าขนส่งและค่าระวางเรือที่เพิ่มขึ้นจากการขยายตัวของยอดขาย
    รวมทั้งการปรับเงินเดือนและค่าแรงประจำปี

4.  รายได้อื่น จำนวน 102.75 ล้านบาท เพิ่มขึ้นจำนวน 57.87 ล้านบาท
    เนื่องจากส่วนหนึ่งได้รวมรายการจากเหตุการณ์เพลิงไหม้ – สุทธิ จำนวน 44.76 ล้านบาท

5.  ส่วนแบ่งกำไรจากเงินลงทุนในบริษัทร่วมและในกิจการร่วมค้า จำนวน 17.54 ล้านบาท
    เพิ่มขึ้นจากปีก่อนซึ่งขาดทุนจำนวน 28.70 ล้านบาท เนื่องจากปี พ.ศ. 2552
    บริษัทร่วมที่ประกอบธุรกิจผลิตภัณฑ์เพื่องานอุตสาหกรรมสูญเสียลูกค้ารายใหญ่จนต้องหยุดดำเนินงานชั่วคราวในไตรมาส
    3 ปี พ.ศ. 2552 เป็นต้นมา
    ส่งผลให้บริษัทฯรับรู้ผลขาดทุนอย่างมีนัยสำคัญจากผลประกอบการของบริษัทร่วมดังกล่าวในไตรมาส
    3 ปี พ.ศ. 2552
    และบริษัทร่วมอีกแห่งหนึ่งซึ่งประกอบธุรกิจผลิตภัณฑ์เครื่องใช้ในครัวเรือนประสบปัญหาทางการเงินและขาดเงินทุนหมุนเวียน
    อีกทั้งสภาวะเศรษฐกิจถดถอยและการแข่งขันที่สูง ทำให้บริษัทร่วมดังกล่าวเลิกบริษัท ตั้งแต่วันที่
    31 มกราคม พ.ศ. 2553 ส่งผลให้บริษัทฯรับรู้ผลขาดทุนในปี พ.ศ. 2552
    อย่างมีนัยสำคัญเนื่องจากมีส่วนของผู้ถือหุ้นติดลบ

6.  ต้นทุนทางการเงิน จำนวน 65.78 ล้านบาท เพิ่มขึ้นจำนวน 13.74 ล้านบาท
    เนื่องจากการกู้ยืมเงินเพื่อใช้ในการจัดหาสินทรัพย์เพิ่มเติมเพื่อใช้ในการผลิตและสร้างรายได้ให้แก่บริษัทฯ
    ตลอดจนเป็นเงินทุนหมุนเวียนในการดำเนินงานและขยายตัวของธุรกิจ

7.  รายจ่ายภาษีเงินได้-ค่าใช้จ่าย จำนวน 58.16 ล้านบาท เปรียบเทียบกับปีก่อนจำนวน 37.37
    ล้านบาท เพิ่มขึ้นจำนวน 20.79 ล้านบาท
    ถึงแม้ว่ากำไรสุทธิจากผลประกอบการของกลุ่มบริษัทเพิ่มขึ้น
    แต่อัตราภาษีที่แท้จริงถัวเฉลี่ยลดลงเมื่อเทียบกับปีก่อน เนื่องจากในปี พ.ศ. 2553
    กลุ่มบริษัทใช้สิทธิประโยชน์ตามบัตรส่งเสริมการลงทุนในการลดหย่อนภาษีเงินได้นิติบุคคลสำหรับกำไรสุทธิร้อยละ
    50 ของอัตราปกติ
    และบริษัทฯยังมิได้รับรู้รายได้และค่าใช้จ่ายจากเหตุการณ์เพลิงไหม้เป็นรายได้และค่าใช้จ่ายทางภาษี
    เนื่องจากอยู่ระหว่างการดำเนินการเรียกร้องค่าสินไหมทดแทนกับบริษัทประกันภัย

8.  กำไรต่อหุ้นขั้นพื้นฐาน จำนวน 0.99 บาทต่อหุ้น เปรียบเทียบกับปีก่อน จำนวน 0.21
    บาทต่อหุ้น หรือเพิ่มขึ้น 0.78 บาทต่อหุ้น เนื่องจากกำไรสุทธิของกลุ่มบริษัทที่เพิ่มขึ้น
    และผลสุทธิของเงินชดเชยจากเหตุการณ์เพลิงไหม้

-   งบดุลรวม ณ วันที่ 31 ธันวาคม พ.ศ. 2553 เปรียบเทียบกับงบดุลรวม ณ วันที่ 31 ธันวาคม
    พ.ศ. 2552 (รายละเอียดปรากฏตามงบการเงินรวมและงบการเงินเฉพาะบริษัทสำหรับปี
    พ.ศ. 2553 ในส่วนของงบดุล)

1.  สินทรัพย์รวม จำนวน 8,511.65 ล้านบาท เพิ่มขึ้นจาก 31 ธันวาคม พ.ศ. 2552 จำนวน
    791.15 ล้านบาท หรือร้อยละ 10.25 ประกอบด้วยการเปลี่ยนแปลงที่มีสาระสำคัญดังนี้

    1.  ลูกหนี้และตั๋วเงินรับการค้าสุทธิ จำนวน 1,332.73 ล้านบาท เพิ่มขึ้นจากปีก่อนจำนวน
        217.04 ล้านบาท เนื่องจากการขยายตัวของยอดขายในปี พ.ศ. 2553

    2.  สินค้าคงเหลือ จำนวน 1,007.59 ล้านบาท เพิ่มขึ้นจากปีก่อนจำนวน 59.29 ล้านบาท
        เนื่องจากปริมาณสินค้าคงเหลือเพิ่มขึ้นตามการขยายตัวของยอดขาย
        การสั่งซื้อวัตถุดิบเพื่อป้องกันความผันผวนของราคา และราคาวัตถุดิบที่สูงขึ้น
        สุทธิด้วยสินค้าคงเหลือที่ลดลงจากการโอนเปลี่ยนสถานะเงินลงทุนในบริษัทย่อยเป็นเงินลงทุนทั่วไป

    3.  เงินลงทุนระยะยาว จำนวน 454.21 ล้านบาท เพิ่มขึ้นจากปีก่อนจำนวน 9.60 ล้านบาท
        เกิดจากเงินลงทุนในบริษัทร่วมและกิจการร่วมค้าที่ลดลงจากปีก่อนจำนวน 8.29 ล้านบาท
        เนื่องจากการบันทึกเงินปันผลรับตามเกณฑ์การรับรู้ทางบัญชีโดยวิธีส่วนได้เสีย
        สุทธิด้วยผลการดำเนินงานของบริษัทร่วมและกิจการร่วมค้า
        รวมทั้งผลกำไรจากการเลิกและชำระบัญชีของบริษัทร่วมแห่งหนึ่ง แต่อย่างไรก็ตาม
        เงินลงทุนระยะยาวอื่นก็เพิ่มขึ้นจากปีก่อนจำนวน 17.89 ล้านบาท
        จากการตีมูลค่ายุติธรรมของเงินลงทุนเผื่อขายและการโอนเปลี่ยนสถานะเงินลงทุนในบริษัทย่อยและบริษัทร่วมเป็นเงินลงทุนทั่วไป

    4.  ที่ดิน อาคารและอุปกรณ์สุทธิ จำนวน 5,043.86 ล้านบาท เพิ่มขึ้นจากปีก่อน 350.69
        ล้านบาท เนื่องจากการจัดหาสินทรัพย์เพิ่มเติมตามโครงการลงทุน
        และสุทธิด้วยการจำหน่ายและค่าเสื่อมราคาระหว่างปี
        การลดลงจากการรับรู้การตัดจำหน่ายสินทรัพย์ส่วนหนึ่งที่เสียหายจากเหตุการณ์เพลิงไหม้ของบริษัทฯ
        และการลดลงของสินทรัพย์จากการโอนเปลี่ยนสถานะเงินลงทุนในบริษัทย่อยเป็นเงินลงทุนทั่วไป

2.  หนี้สินรวมจำนวน 3,306.96 ล้านบาท เพิ่มขึ้นจาก 31 ธันวาคม พ.ศ. 2552 จำนวน
    605.42 ล้านบาท หรือร้อยละ 22.41 ประกอบด้วยการเปลี่ยนแปลงที่มีสาระสำคัญดังนี้

    1.  เงินกู้ยืมระยะสั้นจำนวน 181.34 ล้านบาท ณ วันที่ 31 ธันวาคม พ.ศ. 2552
        ซึ่งเป็นการกู้ยืมเพื่อใช้เป็นเงินทุนหมุนเวียน บริษัทฯได้จ่ายชำระในระหว่างปี พ.ศ.
        2553 ทั้งจำนวน

    2.  เจ้าหนี้การค้า จำนวน 998.76 ล้านบาท เพิ่มขึ้นจากปีก่อนจำนวน 156.14 ล้านบาท
        เนื่องจากปริมาณการซื้อวัตถุดิบเพิ่มขึ้นเพื่อรองรับความผันผวนของราคาวัตถุดิบจากผลกระทบของราคาน้ำมันดิบในท้องตลาด
        การเพิ่มขึ้นของราคาวัตถุดิบ ตลอดจนการขยายตัวของยอดขาย

    3.  ส่วนของเงินกู้ยืมระยะยาวที่ถึงกำหนดชำระภายในหนึ่งปี และเงินกู้ยืมระยะยาว
        รวมจำนวน 1,688.09 ล้านบาท เพิ่มขึ้นจำนวน 507.68 ล้านบาท
        เนื่องจากการเบิกถอนเงินกู้เพิ่มเติมของกลุ่มบริษัทตามแผนงานลงทุนจำนวน 767.96
        ล้านบาท และสุทธิด้วยการจ่ายชำระเงินกู้ในระหว่างปีจำนวน 259.87 ล้านบาท

    4.  ค่าใช้จ่ายค้างจ่าย จำนวน 144.81 ล้านบาท เพิ่มขึ้นจากปีก่อนจำนวน 24.16 ล้านบาท
        ส่วนใหญ่เนื่องจากการเพิ่มขึ้นของค่าใช้จ่ายค้างจ่ายประเภทค่าสาธารณูปโภค
        ค่านายหน้าและค่าภาษีเงินได้ค้างจ่ายจากการขยายตัวของบริษัทฯ

    5.  หนี้สินหมุนเวียนอื่น จำนวน 267.01 ล้านบาท เพิ่มขึ้นจากปีก่อนจำนวน 114.39
        ล้านบาท ส่วนใหญ่เนื่องจากการเพิ่มขึ้นของเจ้าหนี้ค่าซื้อสินทรัพย์ถาวร
        และเงินมัดจำรับล่วงหน้าจากลูกค้าของงานแม่พิมพ์ใหม่

    6.  หนี้สินไม่หมุนเวียนอื่นส่วนใหญ่ ได้แก่ หนี้สินภาษีเงินได้รอการตัดบัญชี จำนวน 204.04
        ล้านบาท ลดลงจากปีก่อนจำนวน 17.76 ล้านบาท
        จากการทยอยรับรู้การบันทึกค่าเสื่อมราคาของสินทรัพย์ที่มีการประเมินราคา
        และการตัดจำหน่ายส่วนหนึ่งของสินทรัพย์ที่มีการประเมินราคาซึ่งเสียหายจากเหตุการณ์เพลิงไหม้

3.  ส่วนของผู้ถือหุ้นรวมจำนวน 5,204.69 ล้านบาท เพิ่มขึ้นจาก 31 ธันวาคม พ.ศ. 2552
    จำนวน 185.73 ล้านบาท หรือร้อยละ 3.70
    ประกอบด้วยรายการเปลี่ยนแปลงที่มีสาระสำคัญดังต่อไปนี้

    1.  ผลกำไรสุทธิส่วนที่เป็นของบริษัทใหญ่สำหรับปี พ.ศ. 2553 จำนวน 267.97 ล้านบาท

    2.  การจ่ายเงินปันผลจากผลการดำเนินงานของปี พ.ศ. 2552 จำนวน 94.84 ล้านบาท
        ในเดือนพฤษภาคม พ.ศ. 2553

    3.  ผลกำไรที่ยังไม่เกิดขึ้นจริง ได้แก่ ส่วนเกินทุนจากการตีมูลค่ายุติธรรมของสินทรัพย์จำนวน
        1,005.14 ล้านบาท ลดลงจากปีก่อนจำนวน 27.25 ล้านบาท
        เนื่องจากการโอนตัดบัญชีส่วนเกินทุนฯดังกล่าวโดยปรับปรุงไปเพิ่มกำไรสะสมซึ่งสอดคล้องกับค่าเสื่อมราคาที่เพิ่มขึ้นในส่วนของสินทรัพย์ที่ตีราคาเพิ่ม
        และการตัดจ่ายส่วนหนึ่งของสินทรัพย์ที่มีการประเมินราคาซึ่งเสียหายจากเหตุการณ์เพลิงไหม้

    4.  ผลต่างของการแปลงค่าเงินลงทุนในบริษัทย่อยและบริษัทร่วมในต่างประเทศ จำนวน
        69.14 ล้านบาท เพิ่มขึ้นจากปีก่อนจำนวน 28.32 ล้านบาท
        เนื่องจากค่าเงินบาทแข็งตัวเมื่อเทียบกับเงินตราต่างประเทศสกุลอื่น

    5.  ส่วนของผู้ถือหุ้นส่วนน้อยจำนวน 255.80 ล้านบาท เพิ่มขึ้นจากปีก่อนจำนวน 8.23
        ล้านบาท เนื่องจากผลกำไรสุทธิสำหรับปี พ.ศ. 2553 จำนวน 7.51 ล้านบาท
        การจ่ายเงินปันผลจำนวน 8.82 ล้านบาท
        ค่าเสื่อมราคาที่เพิ่มขึ้นในส่วนของสินทรัพย์ที่ตีราคาจำนวน 1.41 ล้านบาท
        และผลต่างจากการแปลงค่างบการเงินจำนวน 2.85 ล้านบาท
        สุทธิเพิ่มขึ้นด้วยการลงทุนเพิ่มในบริษัทย่อยแห่งใหม่จำนวน 4.42 ล้านบาท
        และการลดลงจากการโอนเปลี่ยนสถานะเงินลงทุนในบริษัทย่อยเป็นเงินลงทุนทั่วไป
        จำนวน 24.42 ล้านบาท

-   งบกระแสเงินสดรวมสำหรับปีสิ้นสุดวันที่ 31 ธันวาคม พ.ศ. 2553 เปรียบเทียบกับปีก่อน
    สิ้นสุดวันที่ 31 ธันวาคม พ.ศ. 2552 กลุ่มบริษัทมีกระแสเงินสดสุทธิสำหรับงวดปี พ.ศ. 2553
    เพิ่มขึ้นรวม 107.84 ล้านบาท
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2553
    ในส่วนของงบกระแสเงินสด) ประกอบด้วย

1.  เงินสดสุทธิได้มาจากกิจกรรมดำเนินงาน จำนวน 624.15 ล้านบาท เพิ่มขึ้นจากปีก่อนจำนวน
    141.02 ล้านบาท เนื่องจากผลประกอบการของปี พ.ศ. 2553
    ที่เพิ่มขึ้นและการเพิ่มขึ้นของค่าเสื่อมราคาและรายการตัดจ่ายสินทรัพย์จากเหตุการณ์เพลิงไหม้
    สุทธิด้วยการเปลี่ยนแปลงของยอดลูกหนี้การค้า สินค้าคงเหลือและเจ้าหนี้การค้า
    ตลอดจนการเพิ่มขึ้นของรายจ่ายดอกเบี้ยและภาษีเงินได้

2.  เงินสดสุทธิใช้ไปในกิจกรรมลงทุน จำนวน 799.45 ล้านบาท
    ประกอบด้วยการจัดหาสินทรัพย์ถาวรจำนวน 834.74 ล้านบาท
    และการลงทุนในสินทรัพย์ไม่มีตัวตน จำนวน 20.08 ล้านบาท
    เพื่อรองรับธุรกิจที่ขยายตัวเพิ่มขึ้น สุทธิด้วยเงินสดรับจากการจำหน่ายสินทรัพย์ถาวรจำนวน
    24.81 ล้านบาท และเงินปันผลรับจากเงินลงทุน จำนวน 26.91 ล้านบาท

3.  เงินสดสุทธิได้มาในกิจกรรมจัดหาเงิน จำนวน 283.14 ล้านบาท
    ประกอบด้วยจากการเบิกถอนเงินกู้ยืมเพิ่มเติมของกลุ่มบริษัทเพื่อจัดหาสินทรัพย์เพิ่มเติม จำนวน
    767.96 ล้านบาท และเงินสดรับของการลงทุนในบริษัทย่อยใหม่ของผู้ถือหุ้นส่วนน้อยจำนวน
    4.42 ล้านบาท สุทธิด้วยการจ่ายคืนเงินกู้ยืมระยะยาวจำนวน 259.87 ล้านบาท
    และการจ่ายเงินปันผลจำนวน 103.66 ล้านบาท
    รวมทั้งการชำระคืนเงินกู้ยืมระยะสั้นจากธนาคารจำนวน 123.82 ล้านบาท

ง. ข้อกำหนดทางการเงินตามสัญญาเงินกู้

สัญญาเงินกู้ในปัจจุบันของบริษัทฯไม่มีเงื่อนไขที่เป็นสาระสำคัญที่อาจมีผลกระทบต่อการดำเนินงานหรือการขยายธุรกิจของบริษัทฯ
ยกเว้นข้อกำหนดที่เกี่ยวกับอัตราส่วนทางการเงินซึ่งบริษัทฯต้องดำรงไว้ตลอดระยะเวลาของสัญญาเงินกู้ดังนี้

1.  อัตราส่วนหนี้สินต่อส่วนของทุนรวม (Debt to Equity Ratio) ไม่เกิน 2.0 เท่า

2.  อัตราส่วนความสามารถในการชำระหนี้ (Debt Service Coverage Ratio - “DSCR”)
    จะต้องไม่ต่ำกว่า 1.1 เท่า

  “DSCR” หมายถึง กำไรก่อนหักดอกเบี้ยจ่าย ภาษีเงินได้นิติบุคคล ค่าใช้จ่ายรอตัดบัญชี
  และค่าเสื่อมราคาทรัพย์สิน (EBITDA) ต่อดอกเบี้ยและเงินต้นซึ่งต้องชำระในปีนั้น

ผลจากการคำนวณตามสูตรการคำนวณซึ่งระบุอยู่ในสัญญาเงินกู้ดังกล่าวข้างต้นด้วยตัวเลขจากงบการเงินเฉพาะบริษัท
บริษัทฯมีอัตราส่วนทางการเงินดังนี้

  --------------------------------------- ---------------- --------------
  (หน่วย : เท่า)                            ข้อกำหนด          ปี พ.ศ. 2553

  อัตราส่วนหนี้สินต่อส่วนของทุนรวม                ไม่เกิน 2.0        0.66

  อัตราส่วนความสามารถในการชำระหนี้            ไม่ต่ำกว่า 1.1      2.58
  --------------------------------------- ---------------- --------------

เมื่อพิจารณาข้อมูลอัตราส่วนทางการเงินในตารางข้างต้น และฐานะทางการเงินที่แข็งแกร่ง
ตลอดจนผลการดำเนินงานที่ดีแล้ว บริษัทฯไม่มีปัญหาในการดำรงอัตราส่วนทางการเงินดังกล่าว

11.2.2 การเปลี่ยนแปลงต่างๆ ที่สำคัญและการดำเนินงานในปีที่ผ่านมา

  ในปี พ.ศ. 2553 บริษัทฯมีเหตุการณ์ที่สำคัญต่างๆ
  ซึ่งในบางเหตุการณ์บริษัทฯก็ได้รายงานต่อสาธารณชนเมื่อคณะกรรมการบริษัทได้มีมติอนุมัติในวาระนั้นๆ
  แล้วตามหลักเกณฑ์การเปิดเผยสารสนเทศของตลาดหลักทรัพย์แห่งประเทศไทย โดยผ่านทาง
  ELCID, website ตลอดจนหมายเหตุประกอบงบการเงินของบริษัทฯ โดยสรุปได้ดังต่อไปนี้

1) ด้านการลงทุน

1.1) การจัดตั้งบริษัทย่อยแห่งใหม่สามแห่ง

  ในปี พ.ศ. 2553 บริษัทฯมีการจัดตั้งบริษัทย่อยแห่งใหม่จำนวนสองแห่งดังนี้

-   บริษัทฯร่วมลงทุนกับพันธมิตรในประเทศอินเดียในการจัดตั้ง Srithai Superware India
    Limited ด้วยทุนจดทะเบียน 50 ล้านรูปี และเรียกชำระทุนแล้วบางส่วนเป็นเงินจำนวน 25
    ล้านรูปี โดยบริษัทฯถือหุ้นร้อยละ 70.0
    เพื่อดำเนินธุรกิจนำเข้าผลิตภัณฑ์เครื่องใช้ในครัวเรือนจากบริษัทฯและนำไปจัดจำหน่ายผ่านผู้จัดจำหน่ายหลายราย
    โดยมีวัตถุประสงค์เพื่อเป็นการเพิ่มช่องทางการจัดจำหน่ายที่ส่งผลให้บริษัทฯสามารถกระจายสินค้าไปยังกลุ่มผู้บริโภคต่างๆ
    และครอบคลุมตลาดได้มากขึ้น
    ตลอดจนนำไปสู่การสร้างฐานการตลาดที่มั่นคงของบริษัทฯในประเทศอินเดีย

-   บริษัทฯจดทะเบียนจัดตั้งบริษัท พี.อี.ที. บโลว์ จำกัด กับกระทรวงพาณิชย์เมื่อวันที่ 17
    ธันวาคม พ.ศ. 2553 ด้วยทุนจดทะเบียน 5 ล้านบาท
    และเรียกชำระทุนแล้วบางส่วนเป็นเงินจำนวน 1.25 ล้านบาท โดยบริษัทฯถือหุ้นร้อยละ
    100.0 เพื่อดำเนินธุรกิจผลิตผลิตภัณฑ์พลาสติกโดยการเป่าขึ้นรูปบรรจุภัณฑ์เครื่องดื่ม
    และ/หรือบรรจุภัณฑ์อื่นๆ
    โดยมีวัตถุประสงค์เพื่อสร้างรายได้เพิ่มเติมจากการให้บริการแก่ตลาดลูกค้าบรรจุภัณฑ์เครื่องดื่มนอกเหนือจากการผลิตและจำหน่ายหลอดพรีฟอร์มขวด
    PET

  นอกจากนี้ ในไตรมาส 1 ปี พ.ศ. 2554 บริษัทฯได้จดทะเบียนจัดตั้งบริษัท โคราช ไทย เทค
  จำกัด กับกระทรวงพาณิชย์ ด้วยทุนจดทะเบียน 30 ล้านบาท และบริษัทฯถือหุ้นร้อยละ 100.0
  เพื่อดำเนินธุรกิจผลิตและจำหน่ายสินค้าที่ทำจากเมลามีน
  โดยมีวัตถุประสงค์เพื่อรองรับลูกค้าในต่างประเทศโดยเฉพาะรายที่ให้ความสำคัญในกระบวนการผลิตสินค้าและความมีมาตรฐานของโรงงานที่ผลิตสินค้าอย่างเข้มงวด
  ตลอดจนเพื่อเพิ่มกำลังการผลิต

1.2) การเพิ่มทุนของบริษัทในเครือสองแห่ง

  ในระหว่างไตรมาส 3 ปี พ.ศ. 2553 บริษัทในเครือสองแห่งของบริษัทฯ ได้แก่ บริษัท ศรีไทย
  ล็อกแอนด์ล็อก จำกัด
  บริษัทย่อยซึ่งดำเนินธุรกิจนำเข้าและจำหน่ายกล่องถนอมอาหารล็อกแอนด์ล็อกและอื่นๆ
  โดยบริษัทฯถือหุ้นอยู่ร้อยละ 51.0 และบริษัท ทาคาฮาชิ พลาสติก จำกัด
  บริษัทร่วมซึ่งดำเนินธุรกิจผลิตและจำหน่ายผลิตภัณฑ์พลาสติกเพื่องานอุตสาหกรรมโดยบริษัทฯถือหุ้นรวมทั้งทางตรงและทางอ้อมผ่านบริษัท
  ทาคาฮาชิ โคราช (1995) จำกัด เท่ากับร้อยละ 21.1
  ได้จดทะเบียนเพิ่มทุนกับกระทรวงพาณิชย์เป็นจำนวนเงิน 93 ล้านบาท และ 86 ล้านบาท
  ตามลำดับ เพื่อนำเงินไปใช้จ่ายลงทุนขยายช่องทางการจัดจำหน่ายผลิตภัณฑ์
  การลงทุนในสายการผลิตผลิตภัณฑ์ใหม่ ตลอดจนเพิ่มสภาพคล่องในการดำเนินงาน

  อย่างไรก็ตาม บริษัทฯไม่ได้ร่วมลงทุนเพิ่มในบริษัททั้งสองแห่งตามสัดส่วนการถือหุ้นของตน
  เนื่องจากบริษัทฯยังไม่ต้องการที่จะขยายการลงทุนเพิ่มในธุรกิจที่มิใช่ธุรกิจหลักของบริษัทฯ
  และมีความจำเป็นต้องสำรองเงินไว้ใช้จ่ายฟื้นฟูโรงงานสาขาอมตะนคร ชลบุรี
  ทำให้ภายหลังการเพิ่มทุนดังกล่าว สัดส่วนการถือหุ้นของบริษัทฯในบริษัท ศรีไทย ล็อกแอนด์ล็อก
  จำกัด ลดลงจากร้อยละ 51.0 เป็นร้อยละ 7.9 และสัดส่วนการถือหุ้นของบริษัทฯในบริษัท
  ทาคาฮาชิ พลาสติก จำกัด ลดลงจากร้อยละ 21.1 เป็นร้อยละ 12.8
  ส่งผลให้สถานะเงินลงทุนในบริษัททั้งสองแห่งเปลี่ยนเป็นเงินลงทุนระยะยาวอื่นทั่วไป

  นอกจากนี้ บริษัท ศรีไทย ล็อกแอนด์ล็อก จำกัด
  ได้จดทะเบียนการเปลี่ยนชื่อบริษัทกับกระทรวงพาณิชย์ในไตรมาส 3 ปี พ.ศ. 2553 เป็น บริษัท
  ล็อก แอนด์ ล็อก (ประเทศไทย) จำกัด

1.3) การลงทุนเพิ่มในบริษัทย่อยในต่างประเทศ

  เมื่อวันที่ 12 พฤศจิกายน พ.ศ. 2553 คณะกรรมการบริษัทมีมติอนุมัติให้บริษัทฯเข้าซื้อหุ้นของ
  Srithai (Vietnam) Company Limited ซึ่งเป็นบริษัทย่อย จากผู้ถือหุ้นเดิมรายหนึ่ง
  ในสัดส่วนร้อยละ 4.16 ของทุนชำระแล้วของบริษัทย่อย เป็นเงิน 4.7 ล้านบาท
  ซึ่งอ้างอิงจากมูลค่าสินทรัพย์สุทธิของบริษัทย่อย ณ วันที่ 30 กันยายน พ.ศ. 2553
  ส่งผลให้สัดส่วนการถือหุ้นของบริษัทฯในบริษัทย่อยเพิ่มขึ้นจากร้อยละ 95.84 เป็นร้อยละ 100
  โดยแหล่งเงินที่ใช้ในการลงทุนมาจากกระแสเงินสดจากการดำเนินงานของบริษัทฯ ทั้งนี้
  วัตถุประสงค์ในการลงทุนดังกล่าวเพื่อเพิ่มความคล่องตัวในการบริหารจัดการธุรกิจของบริษัทย่อย
  ตลอดจนสามารถให้การสนับสนุนข้อมูลเชิงธุรกิจและการเงินแก่บริษัทย่อยได้อย่างเต็มที่จากการเป็นผู้ถือหุ้นแต่เพียงรายเดียว
  ปัจจุบันบริษัทฯอยู่ระหว่างดำเนินการตามขั้นตอนทางกฎหมายและการจ่ายชำระเงินค่าหุ้น

1.4) การลงทุนในประเทศอินเดีย

  ด้วยธุรกิจผลิตภัณฑ์เครื่องใช้ในครัวเรือนที่ทำจากเมลามีนของบริษัทฯโดยเฉพาะตลาดส่งออกมีการขยายตัวอย่างต่อเนื่อง
  ทำให้บริษัทฯมีความจำเป็นต้องขยายกำลังการผลิตเพิ่มเติมเพื่อรองรับคำสั่งซื้อจากลูกค้าที่มากขึ้น
  แต่เนื่องจากข้อจำกัดของพื้นที่การผลิตที่โรงงานสาขาโคราชและปัญหาขาดแคลนแรงงานในพื้นที่
  ทำให้บริษัทฯมองหาลู่ทางที่จะขยายฐานการผลิตไปยังประเทศที่มีศักยภาพในการผลิตทั้งในด้านต้นทุนการผลิตที่ต่ำกว่า
  และเอื้อต่อการขยายฐานลูกค้าและตลาดใหม่อย่างเช่นประเทศอินเดียดังที่บริษัทฯได้ประกาศไว้ทิศทางธุรกิจของบริษัทฯ
  ระหว่างปี พ.ศ. 2553 – 2555
  ประกอบกับในประเทศอินเดียยังมีคู่แข่งขันที่ผลิตสินค้าเมลามีนน้อยราย ดังนั้น
  การจัดตั้งโรงงานผลิตสินค้าที่ทำจากเมลามีนในประเทศอินเดีย
  นอกจากจะเพื่อรองรับกับความต้องการสินค้าในประเทศอินเดียที่มีอัตราการเติบโตของยอดขายที่ดีและเป็นฐานในการผลิตเพื่อส่งออกไปยังกลุ่มประเทศในแถบเอเชียใต้และตะวันออกกลางแล้ว
  ยังเป็นการเพิ่มความสามารถในการแข่งขันจากค่าใช้จ่ายในการขนส่งสินค้าและค่าใช้จ่ายในการนำเข้าจากประเทศไทยที่ลดลงอีกด้วย

  ปัจจุบันบริษัทฯอยู่ระหว่างดำเนินการจัดหาสถานที่เพื่อก่อสร้างโรงงาน
  โดยบริษัทฯอาจลงทุนร่วมกับพันธมิตรในประเทศอินเดียหรือลงทุนทั้งหมดแต่เพียงผู้เดียวตามผลของการเจรจาในเชิงธุรกิจและกฎเกณฑ์บังคับทางด้านกฎหมายของประเทศอินเดีย
  ทั้งนี้
  แหล่งที่ใช้ในการลงทุนของบริษัทฯจะมาจากกระแสเงินสดจากการดำเนินงานและ/หรือเงินกู้ยืมจากสถาบันการเงิน

1.5) การเลิกกิจการของบริษัทร่วมสองแห่ง

  บริษัทร่วมของบริษัทฯ 2 แห่ง ได้แก่ บริษัท เอส.เค.ไอ. เซรามิคส์ จำกัด และบริษัท ไทย
  ทาคาฮาชิ พลาสติก จำกัด ซึ่งบริษัทฯถือหุ้นในบริษัทร่วมทั้งสองแห่งเท่ากับร้อยละ 42.0
  และร้อยละ 29.2 ตามลำดับ
  ได้เลิกกิจการเนื่องจากประสบผลขาดทุนจากการดำเนินงานอย่างต่อเนื่องซึ่งเป็นผลจากสภาวะเศรษฐกิจที่ไม่เอื้ออำนวย
  สภาพการแข่งขันที่รุนแรง และการสูญเสียลูกค้ารายใหญ่ โดยบริษัท ไทย ทาคาฮาชิ พลาสติก
  จำกัด ได้หยุดดำเนินกิจการมาแล้วหลายปี ดังนั้น
  ที่ประชุมผู้ถือหุ้นของบริษัทร่วมทั้งสองแห่งจึงได้มีมติอนุมัติการเลิกกิจการและได้จดทะเบียนเลิกกิจการกับกระทรวงพาณิชย์แล้วในระหว่างปี
  พ.ศ. 2553 ปัจจุบันคงเหลือเพียงบริษัท เอส.เค.ไอ. เซรามิคส์ จำกัด
  ที่ยังอยู่ระหว่างการชำระบัญชี ทั้งนี้
  บริษัทฯได้บันทึกการด้อยค่าของเงินลงทุนในกิจการทั้งสองแห่งแล้วทั้งจำนวนก่อนปี พ.ศ. 2553
  ดังนั้น การเลิกกิจการดังกล่าว จึงไม่มีผลกระทบต่องบการเงินเฉพาะบริษัทปี พ.ศ. 2553

1.6) การขายเงินลงทุนในบริษัทย่อยและการเปลี่ยนสถานะเงินลงทุน

  บริษัท ศรีไทย ชิน-โอซาก้า จำกัด บริษัทย่อยซึ่งบริษัทฯถือหุ้นร้อยละ 40.0
  ประกอบธุรกิจรับจ้างชุบแม่พิมพ์และผลิตผลิตภัณฑ์พลาสติกและเมลามีน
  มีสถานะเป็นบริษัทย่อยแม้ว่าบริษัทฯถือหุ้นน้อยกว่ากึ่งหนึ่ง
  เนื่องจากมีกรรมการและบุคคลที่เกี่ยวข้องกันกับบริษัทฯถือหุ้นรวมกันจำนวนร้อยละ 15
  เป็นผลให้บริษัทฯมีสิทธิออกเสียงทางตรงและทางอ้อมรวมกันมากกว่ากึ่งหนึ่งของสิทธิในการออกเสียงทั้งหมด
  ประกอบกับบริษัทฯมีอำนาจในการควบคุมนโยบายการเงินและการดำเนินงานของบริษัทย่อย
  เนื่องจากจำนวนกรรมการของบริษัทย่อยที่เป็นตัวแทนของบริษัทมีสัดส่วนที่เป็นสาระสำคัญ

  ในเดือนกุมภาพันธ์ พ.ศ. 2554
  โครงสร้างผู้ถือหุ้นของบริษัทย่อยได้มีการเปลี่ยนแปลงจากการขายหุ้นจำนวนร้อยละ 15
  ของกรรมการและบุคคลที่เกี่ยวข้องกันกับบริษัทฯให้แก่บุคคลภายนอก
  ในขณะที่สัดส่วนการถือหุ้นทางตรงของบริษัทฯไม่เปลี่ยนแปลง
  ทำให้สัดส่วนการถือหุ้นของบริษัทฯน้อยกว่ากึ่งหนึ่งและสิทธิในการออกเสียงไม่มีอิทธิพลอย่างมีสาระสำคัญอีกต่อไป
  และบริษัทฯต้องปรับลดสัดส่วนจำนวนกรรมการที่เป็นตัวแทนของบริษัทฯให้สอดคล้องกับสัดส่วนการถือหุ้น
  ซึ่งส่งผลให้บริษัทฯไม่มีอำนาจในการควบคุมการบริหารงานอีกต่อไป
  และสถานะเงินลงทุนของบริษัทฯในบริษัท ศรีไทย ชิน-โอซาก้า จำกัด
  จะเปลี่ยนจากเงินลงทุนในบริษัทย่อยเป็นบริษัทร่วม

  ต่อมาเมื่อวันที่ 25 กุมภาพันธ์ พ.ศ. 2554 คณะกรรมการบริษัทมีมติอนุมัติในหลักการให้
  บริษัทฯขายเงินลงทุนทั้งหมดในบริษัท ศรีไทย ชิน-โอซาก้า จำกัด จำนวน 240,000 หุ้น
  หรือร้อยละ 40 ให้แก่บุคคลภายนอก
  เนื่องจากผลประกอบการที่ยังมีขาดทุนสะสมจากธุรกิจแม่พิมพ์และการเริ่มลงทุนเพื่อดำเนินธุรกิจใหม่ในการประกอบผลิตภัณฑ์พลาสติกและผลิตผลิตภัณฑ์เมลามีนของบริษัท
  ศรีไทย ชิน-โอซาก้า จำกัด ซึ่งธุรกิจต้องใช้เวลาในการปรับตัว
  ทำให้บริษัทฯไม่อาจคาดหวังผลตอบแทนในระยะสั้นได้
  ประกอบกับบริษัทฯให้ความสำคัญกับการลงทุนในบริษัทย่อยจัดตั้งใหม่เพื่อเพิ่มกำลังการผลิตและรองรับลูกค้าผลิตภัณฑ์เมลามีนในต่างประเทศ
  ทำให้บทบาทและความสำคัญทางธุรกิจของบริษัท ศรีไทย ชิน-โอซาก้า จำกัด ที่มีต่อบริษัทฯลดลง
  โดยบริษัทฯอยู่ระหว่างดำเนินการเจรจาหาผู้ซื้อ ตลอดจนการกำหนดราคาขายที่เหมาะสม
  บริษัทฯคาดว่าการขายเงินลงทุนดังกล่าวจะไม่มีผลกระทบที่ทำให้บริษัทฯต้องรับรู้ผลขาดทุนของเงินลงทุนเพิ่มเติมจากที่ได้รับรู้ในงบการเงินเฉพาะบริษัท
  สำหรับปีสิ้นสุดวันที่ 31 ธันวาคม พ.ศ. 2553

2) ด้านเงินกู้

2.1) วงเงินสินเชื่อระยะยาว

  บริษัทฯได้รับวงเงินสินเชื่อระยะยาวเพิ่มเติมเพื่อรองรับแผนงานลงทุนปี พ.ศ. 2553
  และการใช้จ่ายฟื้นฟูโรงงานสาขาอมตะนคร ชลบุรี จากธนาคารพาณิชย์ในประเทศ ในวงเงินรวม
  800 ล้านบาท โดยมีระยะเวลาเงินกู้ 3 ปี และ 7 ปี
  และมีเงื่อนไขอัตราดอกเบี้ยทั้งแบบคงที่ตลอดอายุสัญญาเงินกู้และแบบอัตราลอยตัว
  ซึ่งบริษัทฯได้ลงนามในสัญญาเงินกู้เพื่อครอบคลุมวงเงินกู้ยืมระยะยาวดังกล่าวไปแล้ว 2 ฉบับ
  ในวงเงินรวม 600 ล้านบาท ในไตรมาส 4 ปี พ.ศ. 2553 และไตรมาส 1 ปี พ.ศ. 2554
  และบริษัทฯได้เบิกถอนแล้วบางส่วน สำหรับวงเงินกู้ยืมระยะยาวส่วนที่เหลือ
  บริษัทฯคาดว่าจะสามารถลงนามในสัญญาเงินกู้ได้ในปี พ.ศ. 2554

  อนึ่ง ภาระหนี้เงินกู้ยืมระยะยาวของบริษัทฯ ณ วันที่ 31 ธันวาคม พ.ศ. 2553 รวมจำนวน
  1,638.47 ล้านบาท บริษัทฯได้แสดงรายละเอียดไว้ในหมายเหตุประกอบงบการเงินสำหรับปี
  สิ้นสุดวันที่ 31 ธันวาคม พ.ศ. 2553 หน้า 49 – 53

2.2) วงเงินสินเชื่อหมุนเวียน

  ในปี พ.ศ. 2553 บริษัทฯได้รับวงเงินสินเชื่อหมุนเวียนเพิ่มเติมจากสถาบันการเงินในประเทศ
  ในวงเงินรวมไม่น้อยกว่า 500 ล้านบาท
  ปัจจุบันบริษัทฯมีวงเงินสินเชื่อหมุนเวียนจากทุกสถาบันการเงินรวมกันไม่ต่ำกว่าสองพันล้านบาท
  สำหรับใช้เป็นเงินทุนหมุนเวียนในกิจการและรองรับการขยายตัวของธุรกิจ
  ตลอดจนช่วยให้บริษัทฯสามารถจัดสรรการใช้วงเงินจากแต่ละแหล่งด้วยต้นทุนทางการเงินที่เหมาะสมได้

3) อื่นๆ

3.1) เหตุการณ์เพลิงไหม้

  เมื่อวันที่ 15 มิถุนายน พ.ศ. 2553 ได้เกิดเหตุเพลิงไหม้ที่โรงงานสาขาอมตะนคร ชลบุรี
  ซึ่งเป็นสาขาโรงงานแห่งหนึ่งของบริษัทฯที่ผลิตผลิตภัณฑ์พลาสติกเพื่องานอุตสาหกรรม ได้แก่
  ชิ้นส่วนยานยนต์ ชิ้นส่วนเครื่องใช้ไฟฟ้า บรรจุภัณฑ์อาหารและเครื่องดื่ม พาเลท ลังบรรจุขวด
  และถังขยะ ฯลฯ โดยเหตุเพลิงไหม้ดังกล่าวเกิดในบริเวณคลังสินค้าและพื้นที่การผลิตบางส่วน
  ซึ่งทำให้เกิดความเสียหายต่อสินค้าสำเร็จรูปและวัตถุดิบ เครื่องจักร
  ตลอดจนอาคารโรงงานส่วนหนึ่ง แต่อย่างไรก็ตาม
  บริษัทฯได้ทำประกันความเสี่ยงภัยทรัพย์สินแบบประกันความเสี่ยงภัยทุกชนิด (All Risks)
  กับบริษัท เมืองไทยประกันภัย จำกัด (มหาชน)
  โดยมีความคุ้มครองในทรัพย์สินที่เอาประกันภัยทั้งสิ่งปลูกสร้าง สต็อกสินค้า และเครื่องจักร
  ในวงเงินรวมไม่น้อยกว่า 3 พันล้านบาท

  ในระหว่างปี พ.ศ. 2553
  บริษัทฯได้ประเมินและรับรู้มูลค่าความเสียหายจากเหตุเพลิงไหม้บางส่วนเป็นจำนวนเงิน 255.24
  ล้านบาท ในงบการเงินรวมและงบการเงินเฉพาะบริษัท
  ซึ่งมูลค่าความเสียหายดังกล่าวเป็นมูลค่าตามบัญชีของสินค้าคงเหลือ
  อาคารโรงงานและสิ่งปลูกสร้าง เครื่องจักรและอุปกรณ์โรงงานอื่น
  รวมทั้งค่าใช้จ่ายในการฟื้นฟูโรงงานจากเหตุเพลิงไหม้บางส่วน อย่างไรก็ตาม ในปี พ.ศ. 2553
  บริษัทฯได้รับเงินค่าสินไหมทดแทนส่วนหนึ่งจากบริษัทประกันภัยแล้วเป็นเงินจำนวน 300 ล้านบาท
  ทำให้มีผลต่างจำนวน 44.76 ล้านบาท ซึ่งแสดงรวมอยู่ในรายได้อื่น
  ปัจจุบันบริษัทฯอยู่ระหว่างการดำเนินการตรวจสอบและเจรจาค่าความเสียหาย
  ตลอดจนดำเนินการเรียกร้องค่าสินไหมทดแทนส่วนที่เหลือจากบริษัทประกันภัย

3.2) การแต่งตั้งผู้บริหารเพิ่มเติม

  ในปี พ.ศ. 2553 บริษัทฯได้แต่งตั้งผู้บริหารเพิ่มเติมจำนวน 3 ท่าน
  เพื่อบริหารจัดการธุรกิจของบริษัทฯที่มีการขยายตัว ซึ่งประกอบด้วย

-   นายราเกส ซิงห์ ดำรงตำแหน่ง ผู้อำนวยการโรงงาน-ผลิตภัณฑ์เครื่องใช้ในครัวเรือน
    โดยมีผลตั้งแต่วันที่ 4 มกราคม พ.ศ. 2553

-   นายบัญชา เหมินทคุณ ดำรงตำแหน่ง รองกรรมการผู้จัดการด้านธุรกิจเครือข่าย
    โดยมีผลตั้งแต่วันที่ 17 พฤษภาคม พ.ศ. 2553

-   นายเดวิด สจ๊วต บูลล์ ดำรงตำแหน่ง ผู้อำนวยการโรงงาน-ผลิตภัณฑ์บรรจุภัณฑ์เครื่องดื่ม
    โดยมีผลตั้งแต่วันที่ 15 พฤศจิกายน พ.ศ. 2553

3.3) การจัดสรรเงินกำไรสุทธิและการจ่ายเงินปันผล

  บริษัทฯได้จัดสรรเงินกำไรสุทธิประจำปี พ.ศ. 2552 เพื่อสำรองตามกฎหมายเป็นจำนวนเงิน
  6,000,000 บาท และจ่ายเงินปันผลให้แก่ผู้ถือหุ้นในปี พ.ศ. 2553 อัตราหุ้นละ 0.35 บาท
  รวมเป็นเงินจำนวน 94,846,668 บาท หรือคิดเป็นร้อยละ 88.53
  ของกำไรสุทธิตามงบการเงินเฉพาะบริษัท

  3.4)
  ผลการประเมินการกำกับดูแลกิจการและผลการประเมินคุณภาพการประชุมผู้ถือหุ้นสามัญประจำปี
  พ.ศ. 2553

  ในปี พ.ศ. 2553
  สมาคมส่งเสริมสถาบันกรรมการบริษัทไทยได้ประเมินการกำกับดูแลกิจการของบริษัทฯ
  ด้วยผลคะแนนเฉลี่ยรวม 90% ซึ่งสูงกว่าค่าคะแนนเฉลี่ยโดยรวมของบริษัทจดทะเบียนในกลุ่ม
  SET50 และสมาคมส่งเสริมผู้ลงทุนไทยได้ประเมินคุณภาพการประชุมผู้ถือหุ้นสามัญ
  ด้วยผลคะแนนในช่วง 90-99 ซึ่งจัดอยู่ในระดับ “ดีเยี่ยม”
  โดยบริษัทฯสามารถรักษาระดับมาตรฐานไว้ได้เป็นปีที่สามติดต่อกัน

11.3 ค่าตอบแทนของผู้สอบบัญชี

1) ค่าตอบแทนจากการสอบบัญชี (audit fee)

บริษัทฯและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 2.03 ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 1.31 ล้านบาท และ 17,734
    เหรียญดอลล่าร์สหรัฐอเมริกา

2) ค่าบริการอื่น (non-audit fee)

  บริษัทฯและบริษัทย่อยจ่ายค่าตอบแทนงานบริการอื่น
  เพื่อเป็นค่าสอบทานระบบคอมพิวเตอร์จากการปรับปรุงระบบ Oracle
  ใหม่และการเพิ่มเติมธุรกิจใหม่ การตรวจสอบเอกสารที่เกี่ยวกับเหตุการณ์เพลิงไหม้
  และการสอบทานงบการเงินรายไตรมาสของบริษัทในเครือ ให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 0.35 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 0.30 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท